Haljimi tužba zbog Privremenog organa | N1 Srbija\nPDD više ne podržava vlast, tužba zbog Privremenog organa\nPoslanik Partije za demokratsko delovanje (PDD) u Skupštini Srbije Fatmir Hasani, koji je do sada svojim glasom podržavao vladajuću većinu pa i izbor Ane Brnabić za predsednicu Vlade, neće ubuduće podržavati vladajuću većinu u republičkom parlamentu, izjavio je u Preševu predsednik PDD Riza Haljimi.\nHaljimi je, na konferenciji za novinare, rekao da poslanik PDD po prvi put od formiranja Vlade Srbije nije glasao za donošenje zakona o obrazovanju, odnosno da nije bio ni prisutan u prostoriji kada se glasalo, a da je razlog za to način na koji je Vlada Srbije imenovala Privremeni organ u Preševu, nakon raspuštanja lokalne Skupštine opštine.\nHaljimi je rekao i da će zbog imenovanja Privremenog organa u Preševu PDD podneti tužbu Upravnom sudu, kao i da povlačenje podrške poslanika PDD Vladi Srbije znači i odustajanje PDD od reorganizacije Koordinacionog tela za opštine Preševo, Bujanovac i Medveđa.\n"Od 2007.godine, od kada PDD ima poslanika u Skupštini Srbije po prvi put u ovom mandatu je albanski poslanik glasom podržao Vladu Srbije i to ne iz razloga što smo očekivali da ćemo biti deo Vlade, već da bi imali mogućnost da dobijemo suštinsko učešće u rešavanju nagomilanih problema u opštinama u kojima u najvećoj meri žive Albanci", kazao je Haljimi.\nHaljimi je naveo da je PDD, čiji je poslanik i jedini albanski poslanik u Skupštini Srbije, pokušala da nema isključovo funkciju iznošenja problema – što je posao opozicije, već i da učestvuje u njihovom rešavanju, kroz podršku vladajućoj većini.\n"Nikada nismo pretendovali da imamo mesto u Vladi Srbije kao neke druge manjine, ali je bilo normalno da očekujemo da u jednom vladinom organu koji se bavi rešavanjem problema Albanaca imamo suštinsko učešće a ne da ga vodi penzionisani general ili da neko radi u Koordinacionom telu a da ne zna ni gde je Preševo", rekao je Haljimi.\nOn smatra da je imenovanjem Privremenog organa u opštini Preševo Vlada Srbije prekinula saradnju sa PDD, kao što je, prema njegovim rečima, Vlada Srbije prekinula dijalog sa albanskim partijama iz Preševa i Bujanovca koji je bio uspostavljen u junu 2013.godine, kada je bila usvojena zajednička platforma svih albanskih partija, da bi već u novembru iste godine taj dijalog bio prekinut zbog ukidanja Osnovnog suda u Preševu.\n"Sa našim poslanikom se sada razgovaralo na nivou Miloševićevog režima, samo iznošenje problema bez mogućnosti za njihovo rešavanje, ali to se dešava sada kada je Srbija na putu pridruživanja EU. Nema političke volje da Albanci imaju pristupa u rešavanju svojih osnovnih problema preko Koordinacionog tela", kazao je Haljimi.\nPrekid podrške poslanika PDD vladajućoj većini u Skupštini Srbije došao je nakon što je Vlada Srbije imenovala Privremeni organ u Preševu, koji nakon što je raspuštena Skupština opštine treba da pripremi prevremene lokalne izbore, a na čijem se čelu nije našla dosadašnja predsednica opštine Preševo Ardita Sinani, koja je i potpredsednica PDD.\nTagovi: Preševo , Riza Haljimi , PDD


Nemački umetnik stvara saobraćajnu gužvu pomoću kolica s telefonima\nBeta 3. februara 2020. 22:20\nPešice vukući crvena dečija kolica s 99 mobilnih telefona niz prazne ulice Berlina, nemački umetnik Simon Vekert je postigao da na „Gugl mapama“ izgleda kao da su te ulice s kraja na kraj sasvim zakrčene saobraćajnom gužvom.\nGde god da je Vekert tako šetao, aplikacija za mobilne telefone „Gugl mape“ je sasvim puste ulice pokazivala kao zagušene. Ljudi koji koriste „Gugl mape“ videli bi na svojim telefonima i drugim uredjajima debelu crvenu liniju koja označava zakrčen put, mada tamo u stvari uopšte nije bilo nikakvog saobraćaja.\nSvaki od 99 telefona imao je uključenu aplikaciju za „Gugl mape“, što je stvorilo virtuelnu iluziju da su ulice zakrčene jer navodnih „99 automobila“ u kojima su telefoni koji koriste tu aplikaciju, idu puževom brzinom – brzinom laganog umetnikovog hoda.\n„Vozeći pametne telefone ulicom, mogu da stvorim virtuelni saobraćaj zbog kojeg će vozači ići drugom rutom“, rekao je Vekert – preneo je internet časopis „Vajs“ (VICE).\n„Ironija je u tome što se tako može izazvati pravi zastoj u saobraćaju negde drugde u gradu“, rekao je on.\nVekert je rekao da je tu „hak/art instalaciju“ napravio kako bi naterao ljude da razmišljaju o prostoru koji se automobilima daje u javnom životu i o podacima na koje se svakodnevno oslanjaju.\n„Nije li suludo koliko prostora automobil zauzima u gradu u poredjenju s tim koliko se koristi“, rekao je on.\nDa bi izveo svoj trik, Vekert je iznajmio 99 pametnih Android telefona i kupio 99 SIM-kartica. Rekao je da se u svakoj ulici u kojoj je „proizvodio gužvu“, zadržavao po sat ili dva, hodajući s kolicima napred-nazad da bi „stvorio zastoj“.


EVROPA OBEĆAVA DA ĆE OTVORITI VRATA: Severna Makedonija mora biti nagrađena za bolne ustupke! (FOTO) • HAPPYTV.RS\nEVROPA OBEĆAVA DA ĆE OTVORITI VRATA: Severna Makedonija mora biti nagrađena za bolne ustupke! (FOTO)\nNiko u Evropskoj uniji ne dovodi u pitanje perspektivu pristupanja Severne Makedonije, poručio je u Skoplju nemački ministar spoljnih poslova Hajko Mas.\n- Moramo otvoriti vrata EU zemlji koja je uspela da napravi bolne kompromise sa susedima i započela dugoročne reforme, što je u duhu evropskog projekta - rekao je Mas na zajedničkoj konferenciji za novinare sa kolegom iz Severne Makedonije Nikolom Dimitrovom.\nMas je podsetio da se sa Dimitrovom sastao pre oko dva meseca u Berlinu i da su se njihovi susreti intenzivirali u prethodnom periodu što, kako je naveo, pokazuje koliko je Severna Makedonija važna, kao i koliko je važan proces pristupanja.\nOn je dodao da bi voleo da je ova poseta dogodila u boljim okolnostima, ali i istakao da se sada mora gledati u budućnost, preneli su mediji.\n- Potrebna nam je saglasnost svih zemlja EU i nastavićemo da sarađujemo sa ljudima iz Severne Makedonije - kazao je Mas, napominjući da je stabilan i demokratski razvoj u interesu svih građana.\nMas je rekao i da građani Severne Makedonije ne treba da budu razočarani zbog toga što nije postignuta saglasnost o početku pristupnih pregovora, navodi AP.\nNemačka je na raspolaganju Severnoj Makedoniji, naglasio je Mas, koji je ponudio dodatnu podršku zemlji u naporima što se tiče reforme pravosuđa i vladavine prava, kao i borbe protiv korupcije.\nDimitrov je rekao da je poseta Masa Skoplju jasna poruka da Severna Makedonija ima podršku Nemačke.\n- Kao zemlja, ali kao i region, imamo nedovršenog posla i razgovarali smo o sledećoj fazi, tako da i mi i Evropska unija budemo na dobitku, da se postigne uspešan ishod i za našu zemlji i za ceo region Zapadnog Balkana jer koliko i mi imamo interes da budemo deo EU, toliko i Unija ima interes da mi budemo deo nje - kazao je Dimitrov.


Sloboda medija (2013-2019): EU, Zapadni Balkan i Srbija – Zrenjanin\nGlobalni indeks medijskih sloboda (World Press Freedom Index) uzima vrednosti od 0 (najbolje stanje) do 100 (najlošije stanje). Pri tome, stanje se ocenjuje kao dobro ukoliko je indeks u rasponu od 0 do 15 poena, kao prilično dobro (15–25 bodova), kao problematično (25–35 bodova), kao loše (35–55 bodova) i kao veoma loše (55–100 bodova). Svake godine se ocenjuje i rangira 180 zemalja.\nDimenzije koje se procenjuju su: 1. stepen zastupljenosti različitih mišljenja u medijima, 2. nezavisnost medija (od političkih, privrednih, verskih i drugih uticaja), 3. kvalitet medijskog okruženja i stepen autocenzure, 4. zakonodavni okvir, 5. transparentnost, 6. kvalitet infrastrukture koja podržava proizvodnju vesti i informacija i 7. stepen nasilja nad novinarima i medijima.\nPomoću pomenutog indeksa smo sagledali stepen medijskih sloboda u zemljama članicama EU i državama Zapadnog Balkana (Srbija, Albanija, BiH, Crna Gora i Severna Makedonija) u periodu 2013-2019. godina.\nOd ukupno 180 rangiranih zemalja, u 2013. godini prosečan rang za svih 28 zemalja članica EU je bio 30, a u 2019. godini 33. Dakle, EU kao celina je blago pogoršala svoju poziciju (-3) na rang listi tokom 6 posmatranih godina. Pri tome, prosečna vrednost Indeksa za područje EU (20,2)\nkazuje da se stanje može oceniti kao\nSa druge strane, države Zapadnog Balkana (ZB) su u daleko lošijoj poziciji po pitanju medijskih sloboda. Njihov prosečan rang je u 2013. godini bio 92, a u 2019. godini 87. Iako je u pitanju blago poboljšanje za ovu grupu zemalja (+5), činjenica je da one kao grupacija veoma zaostaju za EU kada je u pitanju sloboda medija. Prosečna vrednost Indeksa za zemlje Zapadnog Balkana (30,9) svedoči o tome da je stanje u ovim zemljama, u proseku, problematično.\nPosmatrajući pojedinačne države iz našeg uzorka (EU i ZB) i njihove promene na globalnoj rang listi tokom perioda 2013-2019. godina, dolazimo do zaključka da je Srbija tokom posmatranih 6 godina pogoršala svoju poziciju za čak 27 mesta – sa 63. mesta u 2013. „spala” je na 90. mesto u 2019. godini. Ovo je među 33 posmatrane države (28 EU + 5 ZB) treći najveći pad u posmatranom periodu, odmah iza Poljske (pad od 37 mesta) i Malte (pad od 32 mesta).\nAko se posmatraju samo države sa prostora Zapadnog Balkana, onda situacija u našoj zemlji (pad za 27 mesta na rang listi) deluje još dramatičnije, budući da su druge zemlje iz ove grupacije u periodu 2013-2019. godina ostvarile napredak na listi i to: Severna Makedonija za 21 mesto, Albanija za 20 mesta, Crna Gora za 9 mesta i BiH za 5 mesta.\nMeđutim, treba primetiti i sledeće. Uprosečeni rang na globalnoj listi tokom perioda 2013-2019. bio je: za Srbiju 68, za Hrvatsku 65, za Mađarsku 69, za Grčku 84 i za Bugarsku čak 105. Dakle, iako su članice EU, izgleda da su medijske slobode u Mađarskoj, Grčkoj i Bugarskoj još ugroženije nego u našoj zemlji. Iz ovoga sledi i bitan zaključak – stepen medijskih sloboda je isključivo „unutrašnje” pitanje svake zemlje, tako da napredak u procesu pridruživanja, te eventualno članstvo u EU očito nisu nikakav garant za poboljšanje stanja u ovom domenu.\n← UTVRĐEN PLAN KORIŠĆENJA DRŽAVNOG POLJOPRIVREDNOG ZEMLJIŠTA\nOBELEŽEN DAN OPŠTINE ŽITIŠTE: Sumirani rezulati i dodeljene nagrade →


Infantino: Na Mundijalu u Rusiji osećam se kao dete u prodavnici igračaka - Sputnjik Srbija\n19:07 14 Jul 2020\n13:11 06.07.2018 Preuzmite kraći link\n„Hvala vam, hvala čitavom ruskom narodu koji nas ovde tako toplo prima. Uživamo. Osećam se kao dete u prodavnici igračaka: jednostavno ne znam kako to da objasnim“, rekao je Infantino na sastanku sa predsednikom Rusije Vladimirom Putinom i legendama svetskog fudbala u Kremlju.\n„Vidimo divnu igru, divan fudbal reprezentacija i čitav svet uživa. Mnogo vam hvala od mene, u ime FIFA, u ime čitavog fudbalskog sveta i u ime svih legendi fudbala koje su se ovde okupile“, dodao je predsednik FIFA.\nSvetsko prvenstvo u fudbalu 2018, SP-2018, Đani Infantino


Poznata satnica vaterpolo meča Srbija – Crna Gora u Banjaluci – mojKontakt portal – Radio Televizija Kontakt\nDugo najavljivani meč šestog kola Svjetske lige odigraće se na na Gradskom olimpijskom bazenu u Banjaluci 10. maja sa početkom od 19h. Ulaznice će u prodaji biti po cijeni od 10 KM.\nPlakat koji najavljuje meč u Banjaluci na svom Twitter profilu predstavio je predsjednik organizacionog odbora Nenad Stevandić.\n“Delfini” su već bili gosti krajiške ljepotice kada su se spremali za Evropsko prvenstvo 2010. godine, dok će “đetićima” ovo biti prvi dolazak u grad na Vrbasu. Ujedno, na pripreme su dolazili vaterpolisti Crvene zvezde i Partizana, koji su odigrali i prijateljsku utakmicu, dok su “crno-bijeli” igrali dva meča prvenstva Srbije protiv Vojvodine.\nBanjalučani će ponovo imati priliku da na djelu vide dvije najbolje ekipe sa prošlog Evropskog prvenstva i biće to njihov prvi međusobni duel nakon finala u Beogradu krajem januara ove godine. Srbija je na domaćem terenu stigla do treće evropske krune u nizu, a uz to su aktuelni svjetski šampioni, pobjednici Svjetske lige, te trećeplasirani sa Olimpijskih igara u Londonu 2012. godine. Ovog ljeta u Riju će pokušati da kompletiraju nisku trofeja, a protivnici u grupi A biće im domaćin Brazil, Grčka, Australija, Japan i Mađarska. Crna Gora će se takmičiti u grupi B sa SAD, Španijom, Francuskom, Italijom i Hrvatskom.\nPrije meča u Banjaluci reprezentacija srbije odigrala je meč sa Španijom u Barseloni.\nU veoma zanimljivoj i neizvesnoj utakmici petog kola Svjetske lige, vaterpolo reprezentacija Srbije pobjedila je u Barseloni domaću Španiju rezultatom 14:13 (4:3, 4:3, 1:4, 5:3). Oslabljena Srbija vodila je posle dvije četvrtine 8:6, ali su Španci u trećem periodu preokrenuli i nekoliko sekundi prije kraja treće četvrtine poveli 10:9. Tada se razigrao Mitrović, Srbija je stigla do preokreta i pobjede.


Šarović: BiH uspješno usaglašava legislativu sa EU - SWOT\nŠarović: BiH uspješno usaglašava legislativu sa EU\nJAHORINA - Ministar spoljne trgovine i ekonomskih odnosa BiH Mirko Šarović rekao je juče na Jahorini da je BiH učinila mnogo i da je prešla važan put kada je riječ o usaglašavanju legislative iz oblasti energetike sa EU.\nŠarović je, nakon konferencije “Dan BiH u Energetskoj zajednici“, rekao novinarima da je BiH potpisala ugovor o Energetskoj zajednici i preuzela obaveze primjene najvažnijih dijelova zakonske regulative EU.\nOn je naglasio da je postignut veliki napredak, ali da je mnogo toga još otvoreno i da je ostalo da se uradi.\nŠarović je napomenuo da je ostalo još malo vremena za ispunjavanje svih obaveza, ali da će BiH tražiti produžetak roka i da se nada da će ga dobiti.\nOn je rekao da je na konferenciji razgovarano i o gasnom sektoru u kojem je potrebno pronaći minimum zajedničkih pravila, obnoviti rad ekspertskog tima u ovoj oblasti i učiniti napredak s obzirom na važnost ovog energenta.\nOdgovarajući na pitanja novinara, Šarović je rekao da je u Ministarstvo spoljne trgovine i ekonomskih odnosa BiH stigla inicijativa u kojoj akcionari “Elektroprenosa BiH” traže izmjenu člana 17 Zakona o prenosu električne energije i trenutno se vodi korespondencija sa nadležnim entitetskim ministarstvima.\n„Naš je stav da je, osim člana 17, neophodno izvršiti korekcije još nekih članova, kao što je 27, jer ako izmijenimo samo član 17 doći ćemo u koliziju sa nekim drugim članovima“, rekao je on i dodao da Ministarstvo spoljne trgovine vodi aktivnosti sa vladama Republike Srpske i Federacije BiH i resornim ministarstvima kako bi ovo pitanje apsolvirali i u proceduru uputili izmjene i dopune ovog zakona.\nDirektor Sekretarijata Energetske zajednice Slavčo Nejkov istakao je da je, kada je u pitanju energetski sektor, prvo potrebno donijeti zakone,a vlade imaju obavezu da razviju okvir za promociju investicija kako bi privukle investitore u područja obnovljivih izvora energije.\n„Kada je riječ o privlačenju investicija, BiH ima jak potencijal, posebno u hidro energiji, a i drugim izvorima energije“, rekao je Nejkov.\nOn je naveo da je Šarović na konferenciji pokrenuo inicijativu za ponovno uspostavljanje koordinacijske grupe za ažuriranje zakona, ističući da je Energetska zajednica spremna da pošalje svoje stručnjake kad god bude trebalo.\nMinistar industrije, energetike i rudarstva Republike Srpske Željko Kovačević rekao je na Jahorini da je u Elektroprenosu akumulirano oko 200 miliona KM i da je data mogućnost da revizori kroz određene analize ustanove kolika je tačno akumulirana dobit.\nKovačević je podsjetio da je Skupština akcionara Elektroprenosa donijela odluku da se pokrene inicijativa za izmjene člana 17. Zakona o prenosu električne energije koji se odnosi na raspodjelu dobiti, kojim je sada ustanovljeno da se ne može vršiti raspodjela dobiti u roku od 10 godina od momenta osnivanja kompanije.\n„Smatramo da treba pristupiti izmjeni člana 17 i omogućiti, prije svega investiranje u Elektroprenos u onoj mjeri koliko je fizički moguće investirati“, rekao je on i dodao da preostali iznos sredstava treba podijeliti paritetno entitetima u skladu sa njihovim suvlasničkim dijelom u prenosnoj kompaniji kako bi entiteti investirali u privredne subjekte i sredstva vratili privredi tamo gdje im je i mjesto.\nKovačević je naglasio da se period od 10 godina pokazao neracionalan i Republika Srpska je pokrenula inicijativu da se taj period smanji i da se ostvarena dobit može vratiti u investicije ne samo u prenosnoj kompaniji, jer fizički oni danas ne mogu investirati 200 miliona KM.\nPrema njegovim riječima, o izmjenama zakona su se saglasili i FBiH i Republika Srpska i to je dobra inicijativa.\nKovačević je naglasio da su učesnici današnje konferencije „Dan BiH u Energetskoj zajednici“ saglasni da je potrebnio da se pregovori nastave ka iznalaženju najkvalitetnijih rješenja iz oblasti energetike, uvažavajući ustavne nadležnosti entiteta da je energetika oblast koja njima pripada.\nOn je naglasio da se potrebno dogovarati oko najminimalnijih kriterijuma na nivou BiH i što mogu usaglasiti uz uvažavanje ustavnih nadležnosti entiteta da zadrže energetiku u svojoj nadležnosti.\n„To moramo poštovati i tragati za najkvalitetnijim rješenjima koja će zadovoljiti naš pristup EU, odnosno članici Energetske zajednice“, rekao je Kovačević.\n» 23. i 24.05.2013.g. KONFERENCIJA: Aktuelne teme iz oblasti osiguranja i bankarstva


Veroljub Stevanović: Suludo je izaći na izbore u ovim okolnostima - Politika - Dnevni list Danas\nPočetna » Vesti » Politika » Veroljub Stevanović: Suludo je izaći na izbore u ovim okolnostima\nPotpredsednik Zdrave Srbije za Danas o aktuelnom političkom trenutku\nVeroljub Stevanović: Suludo je izaći na izbore u ovim okolnostima\nZoran Mišić24.08.2021. 18:25\n„Moj stav je da u ovakvim okolnostima ne treba učestvovati na izborima. Sa kim god da sam se susreo, tvrdi da su izbori pokradeni. Na koje sve načine, to niko više ne može ni da isprati, jer je u pitanju tolika perfidnost koju niko od nas ne može ni da zamisli“, kaže za Danas Veroljub Stevanović, bivši gradonačelnik Kragujevca.\nZajedno za Šumadiju na čijem je Stevanović čelu, od prošle godine je deo Zdrave Srbije, ali se još uvek zvanično vode kao grupa građana.\n– Stranku smo ugasili onog momenta kada su napravljeni Ujedinjeni regioni. Već više od šest godina ne možemo da se ponovo registrujemo kao stranka iako smo sakupili 10.700 potpisa. Tu su se umešali Radomir Nikolić, njegov otac Tomislav tadašnji predsednik Srbije koji je „gurnuo priču” gde je trebalo i danas se vodimo ko grupa građana, kaže on, navodeći da je policija svojevremeno proveravala preko 1.000 njihovih potpisnika iako se na kraju ustanovilo da je sporno samo sedam potpisa.\nU Kragujevcu Zajedno za Šumadiju kao deo Zdrave Srbije će se pripremati za izbore ali ostaje priča o izbornim uslovima. Stevanović ističe da su mediji su posebna priča.\n– Ni jednom nisam bio na Televiziji Kragujevac za poslednjih sedam godina. Danas na televizijama ne možete videti nikog sem njih samih. U ovakvim oklonostima suludo je izaći na izbore, jer ko zna šte sve mi još i ne znamo kako ih oni nameštaju, izričit je on.\nPriču da se pre prethodnih izbora video sa predsednikom Aleksandrom Vučićem demantuje ali ne krije da je ranije postojala takva mogućnost.\n– Stizali su signali sa „te strane” da dođe do takvog viđenja. U to vreme Kragujevac je imao takvu vlast (mada je ima i sad) koja je doprinela da naš grad kao drugi u Srbiji padne na 152. mesto. Postojala je mogućnost da se gradska vlast promeni u tim „specijalnim okolnostima”, što bi uradio svako ko voli svoj grad i kome je stalo do njega ali do toga nikada nije došlo, tvrdi Stevanović, i dodaje „danas, nema šanse da bi se sastao sa Vučićem“.\n– Kada ulazite u nešto da radite pošteno i na najbolji način, sigurni ste da to uopšte možete da uradite. U ovim okolnostima znam da ne bih mogao ništa da uradim. Ne vidim trenutno način da se napravi boljitak za grad. Vlast je toliko zadužila grad, što su nama stalno prebacivali (i nikada nisu uspeli ništa od toga da dokažu) da je to nemoguća misija. Njihove službe ne funkcionišu. U ovom trenutku imate neke male infrastrukturne radove koji se rade iz kredita koji je nelegalno dobijen od Vlade koja nema pravo. JKP Šumadiju su napravili „iz pet u jedan” a takvo preduzeće može čovek izuzetnih kvaliteta i kapciteta koga oni nemaju. Građani će tek da vide kada te „stvari” stignu na naplatu. U tim okolnostima kada niste sigurni ni u šta a svesni šta vas čeka, što bi neko normalan u to ulazio, samo da se „isprlja” politički, sumira Stevanović, koji bi inače „vrlo rado” celog sebe dao u nešto što se zove poboljšanje stanja i života u Kragujevcu ali sa drugim ljudima na vlasti i drugačijim okolnostima.\nNa lokalnom nivou njegova ZZŠ-ZS ima korektne odnose sa gradskim SPO-om (iz kojeg su i potekli).\nAli, Stevanović nije baš siguran koliko im je koalicija sa njima za prošlogodišnje lokalne izbore nanela štete jer je Milan Urošević, prvi čovek SPO-a Kragujevac bio na republičkoj listi SNS-a i postao poslanik.\n– Mi smo kao opozicija na lokalnim izborima postigli bolje rezultate nego Šabac koji je na njima nastupio sa pozicije vlasti, ceni Stevanović koliko ga je „koštala” koalicija sa Uroševićem i Srpskim pokretom obnove.\nSadašnji gradonačelnik je vaspitan i korektan\nNaš sagovornik insistira na tome da je njihova odbornička grupa ZZŠ-ZS jedina opoziciona u gradskom parlamentu. Sa aktuelnim gradonačelnikom Nikolom Dašićem nema nikakvih kontakata sem onih „skupštinskih”. Nije među onima koji smatraju da njegova popularnost raste.\n– Radomir Nikolić je nešto najnegativnije što je Kragujevac zadesilo u novijoj istoriji, zbog pristupa i odnosa prema ljudima i medijima. Dašić je drugačiji u tom delu, vaspitan je i korektan, što čovek mora da prizna iako se ja, politički ni u čemu ne slažem sa njim. Ali, mislim da je njegov rejting slabiji nego što je bio jer oko sebe ima tim ljudi koji je neadekvatan, bukvalno smešan, sem profesora Nenada Stanišića, člana Gradskog veća za finasije, a način na koji oni funkcionišu, iako imaju potpunu većinu je ne samo nezakonit već sulud, tvrdi Stevanović.\nDr Ana Miljanović: Preteća epidemiološka situacija u celoj Šumadiji, Krizni štab odlučuje o početku polugodišta\nValjevci većinski glasali „NE“ na referendumu\nIzboriKragujevacNikola DašićRadomir NikolićSPOVeroljub StevanovićZajedno za SrbijuZdrava SrbijaKragujevac


Ljetnje izdanje Evropskog filmskog festivala počinje u subotu na Žabljaku - CdM\nGrad Ulaz besplatan\nLjetnje izdanje Evropskog filmskog festivala počinje u subotu na Žabljaku\nLjetnje izdanje Evropskog filmskog festivala EFF počinje u subotu 20. jula na Žabljaku. Festival organizuje Evropska unija u Crnoj Gori, u saradnji sa Turističkom organizacijom Žabljaka. Tokom festivala, koje će trajati do četvrtka 25. jula, biće prikazano ukupno šest filmova evropske produkcije i ulaz na svaku projekciju je slobodan. Ljetnje izdanje na Žabljaku uvertira je za peti, jubilarni EFF, koji će tokom septembra i oktobra biti organizovan u Podgorici i drugim crnogorskim opštinama.\n„U selekciji za ovogodišnje izdanje festivala našli su se filmovi koji predstavljaju savremenu evropsku kinematografiju, nagrađivani na brojnim filmskim smotrama. Većinom su snimani u koprodukciji evropskih zemalja, uz značajnu podršku fondova Evropske unije“, kazala je Nadežda Dramićanin, savjetnica za medije u Delegaciji Evropske unije u Crnoj Gori.\nPrvi na repertoaru je film „Belgijski kralj“, čija projekcija počinje u subotu u 20 sati u Centru za kulturu na Žabljaku. Ova višestruko nagrađivana belgijsko-holandska komedija/drama predstavlja neodoljivu satiru o sukobu svjetova u kojoj belgijski monarh, izgubljen na Balkanu, traži put kući, a pronalazi samog sebe.\nOstalih pet filmova biće prikazivani svakog dana do kraja festivala, takođe u 20 sati u žabljačkom Centru za kulturu. Žabljačani, turisti i stanovnici okolnih mjesta imaće priliku da gledaju i francusku dramu „Krvavo mlijeko“, portugalsko-francusko-brazilsku koprodukciju „Dijamantino“, kao i tri dokumentarna filma „Tišina drugih“, „Stranac u raju“ i „Daleki lavež pasa“. Više o filmovima pročitajte na sajtu EU info centra.\n„Sa zadovoljstvom pozivamo Žabljačane i njihove goste da posjete Ljetnje izdanje Evropskog filmskog festivala i prvi u Crnoj Gori pogledaju pažljivo odabrane i nagrađene evropske filmove. Biće to prilika da pogledaju nešto novo i drugačije, filmove koji gotovo da nisu dostupni u tradicionalnim medijima ili bioskopima. Sa nestrpljenjem iščekujemo subotu i početak prvog ljetnjeg izdanja EFF na Žabljaku“, poručila je Dramićanin.\nPredstavnici Delegacije Evropske unije u Crnoj Gori i EU info centra će tokom posjete Žabljaku organizovati Dan Evropske unije, uz druženje sa posjetiocima. Ovo će biti prilika za prisutne da pogledaju izložbu projekata EU u Crnoj Gori, učestvuju u mini-nagradnom kvizu o Evropskoj uniji i razmijene mišljenja o raznim aspektima prisutnosti EU u Crnoj Gori. Mjesto za druženje i info pult Delgacije EU i EU info centra nalaziće se ispred Centra za kulturu od 17h, dok će izložba EU projekata „Crna Gora i EU – partnerstvo koje traje“ na istom mjestu ostati do 3. avgusta.\nTagsEvropska unija Ljetnje izdanje Evropskog filmskog festivala Žabljak\nLevel of shadow economy decreased, highest occupancy rate in Aug-2019\nSiva ekonomija satjerana u ćošak, u avgustu se traži krevet više\nPredstava Mali pirat sjutra veče u Tivtu


Forum za slobodu odgoja ogorčen postupkom makarskih učenika - Index.hr\nForum za slobodu odgoja ogorčen postupkom makarskih učenika\nFORUM za slobodu odgoja izrazio je duboku zabrinutost i ogorčenost činjenicom da su se makarski srednjoškolci odlučili "okititi" nacističkim simbolima. U priopćenju ističu kako je objašnjenje da se radilo o šali jednostavno neprihvatljivo, jer javno isticanje ustaškoga, fašističkog i nacističkog znakovlja nipošto ne može biti šala, pa ako je netko i te kako za to odgovoran.\nForum odgovornima smatra školu i sredinu koja je dopustila razvijanje takvih stavova, školski sustav koji nedovoljno obrazuje o zločinačkim ideologijama i nedovoljno odgaja mlade za demokratske vrijednosti. Prije svega odgovornost snosi resorno ministarstvo koje ne čini dovoljno da se tekovine za koje se Vlada zalaže u svojoj politici približavanja EU uistinu razvijaju i usvajaju.\nOčekuju od ministra Primorca da provede jasan, bezrezervni i transparentni postupak koji će istražiti, objasniti i suzbiti ponavljanje slične "šale".\n"očekujemo da će ministar Primorac ubuduće razmisliti o svojim javnim, pa makar i nogometnim nastupima, te da će poduzeti sve da se iz hrvatskog školskog sustava očiste natruhe zločinačkih ideologija i onemoguće oni koji ih prenose", stoji u priopćenju Foruma za slobodu odgoja.


Iz Parlamenta demantuju da troše netransparentno\nGeneralni sekretar Skupštine Milan Radović odbacio je tvrdnje o netransparentnom korišćenju finansijskih sredstava za rad parlamenta i njegovih službi. Tokom rasprave na Odboru za finansije opozicija je međutim ponovila sumnje u način trošenja budžeta Skupštine pozivajući se na izvještaje Državne revizorske institucije, izvještaja Evropske komisije i izvještaja Ministarstva finansija.\nGovoreći o radu skupštinske službe na čijem je čelu, sekretar Parlamenta Milan Radović je odbacio tvrdnje opozicionih partija da su finansijska sredstva Skupštine netransparentno korišćena, posebno u dijelu isplate takozvane 13. i 14. plate, nabavke automobila za potrebe Parlamenta, iznajmljivanju poslovnih prostorija i drugih davanja. Radović je rekao da su sve isplate učinjene transparentno i na zakonom uređen način. Komentarišući dijelove izvještaja Državne revizorske institucije Evropske komisije i Ministarstva finansija, Radović je ustvrdio da u tim izvještajima nije rečeno da je skupštinska služba radila nezakonito već da je koristila pogrešne propise, konkretno kada je riječ o dodjeli nagrada i 13. i 14. plati. Radović se založio da ta praksa bude primjenjena i ove godine:\n"Odmah da vam kažem, nijesam pristalica da se i ove godine poslanicima ne dadne novčana nagrada zato što smo usvojili 113 zakona i što je ova služba, mali broj službenika - svega radi pedeset oficijelno, od toga je 70 posto čista tehnika i radimo svega sa petnaestak ljudi koji stvarno rade i doprinose ugledu parlamenta, a ostalo je režija, tehnika i sada to ispada neka propaganda. Smatram da je pod pritiskom javnosti, mada ja ne smatram da je to konačno odlučeno, da treba davati nagrade jer je to zakonom propisano. Ukoliko, gospodo poslanici, iz bilo kojeg razloga dovodite u sumnju ovaj predati izvještaj spreman sam da pred javnošću i pred vama, shodno poslovniku Skupštine, otvorimo parlamentarnu istragu ili kontrolno saslušanje."\nPoslanik Pokreta za promjene Emin Duraković saopštio je da generalni sekretar ne dostavlja poslanicima revizorske izvještaje, a vladajuću koaliciju da blokira proces kontrole upravljanja finansijama:\n"Izvještaj interne revizije, službeni dokument Ministarstva finansija koji je dostavljen subjektu revizije i vama mi apsolutno imamo pravo, nijeste vi ti koji odlučujete da li mi imamo pravo ili ga hoćemo ili nećemo dobiti."\nTakođe, Duraković se osvrnuo i na troškove Skupštine Crne Gore koji postoje na papiru, ali ne, kako kaže i u stvarnosti:\n"Set parlament, pero i hemijska olovka, agenda sa kutijom, torbe sa grbom, pokloni, umjetnička slika, knjiga monografija u iznosu od 41.000 eura. Ja vidim da je parlament u 2007. godini nabavio, najviše vršio nabavku zastava i grbova, cvijetnih aranžmana, saksijskog cvijeća, sadnica, saksija i slično."\nRadović je obrazložio da svaki poslanički klub ima pravo da traži sredstva za poklone kada prima delegaciju ili odlazi u službene posjete:\n"Konkretno, što se tiče za poslanike set parlament, pero, hemijska olovka, agenda sa kutijom, torbe, kese sa grbom, to ste zaista dobili krajem 2007. godine."\nKada je riječ o iznajmljivanju poslovnih prostorija, generalni sekretar Milan Radović je demantovao ocjene u medijima da je jedan od poslova sklopljen sa bratom crnogorskog premijera:\n"Ni manje ni više nego mi kupili, odnosno zakup poslovnog prostora kod njegovog brata Aca Đukanovića. Zakupili smo poslovni prostor na zakonom propisan način od lica koje je vlasnik tog poslovnog prostora, imamo i njegovo ime i prezime ko je vlasnik u toj zgradi koju je, kako vi kažete, pravio Aco Đukanović, ali zamislite to nije više njegova zgrada, to je on prodao."\nČlanovi odbora iz Demokratske partije socijalista takođe su odbacili ocjene opozicije o netransparentnom trošenju budžeta.


Pet i po miliona evra za Srbe preko Drine, formiran tim za Deklaraciju - Sputnjik Srbija\n19:30 04 April 2020\nPet i po miliona evra za Srbe preko Drine, formiran tim za Deklaraciju\n10:23 02.09.2017 (osveženo 18:49 02.09.2017) Preuzmite kraći link\nPredsednik Srbije Aleksandar Vučić izjavio je da je formiran tim od nekoliko ljudi koji će raditi na pisanju Deklaracije.\nTa deklaracija će, istakao je, obuhvatiti pravo na upotrebu srpskog jezika i ćiriličnog pisma, zatim pravo na izučavanje i negovanje srpske kulture, pravo izučavanje srpske istorije i negovanje srpske slobodarske tradicije, očuvanje nacionalne geografije, pravo na očuvanje i zaštitu srpskog kulturno-istorijskog nasleđa i pravo na informisanje na srpskom jeziku.\nTo su, rekao je Vučić, sfere koje će biti obuhvaćene Deklaracijom, u skladu sa svim međunarodnim javno-pravnim aktima.\nSrbija nikad protiv RS, ni Srpska protiv Srbije\nPet i po miliona evra za RS i opštine u BiH gde žive Srbi\nSrbija će sa oko 5,5 miliona evra pomoći opštine u Republici Srpskoj, kao i opštine u Bosni i Hercegovini u kojima pretežno žive Srbi, rekao je Vučić.\nNakon sastanka s predsednikom RS, kao i premijerkama dve države u Predsedništvu Srbije, Vučić je naveo kojim će to projektima Srbija pomoći sunarodnike u susednoj državi.\nReč je o više projekata podrške i pomoći narodu i institucijama RS, kao i o pomoći opštinama u BiH u kojima žive pretežno Srbi.\n„Znate da smo učestvovali u rekonstrukciji škole ’Srbija‘ u Bosanskom Šamcu, kao i škole ’Vuk Karadžić‘ u Doboju“, rekao je predsednik i dodao da će Srbija finansirati izgradnju dečjih vrtića u Trebinju i Brčkom, kao i studentsko-đačkog doma u Vlasenici. Biće rekonstruisane ulice na Palama, kao i sportske dvorane i trg u Istočnom Sarajevu. Predviđena je sanacija mosta preko Drine između Zvornika i Malog Zvornika, dodao je Vučić.\n„To je oko četiri miliona evra, i Srbija će pružiti podršku opštinama u Federaciji koje su nastanjene pretežno srpskim stanovništvom, poput Grahova, Drvara, Petrovca i Glamoča sa milion evra za razne projekte“.\nUkupno će to biti oko pet i po miliona, poručio je predsednik Vučić.\nOpasan plan: Sarajevo gura Bosnu u NATO — okupacijom Srpske\nDodik: Dobro je kad vam predsednik Srbije dolazi u posetu\nRepublika Srpska zahvalna je Srbiji na pomoći za izgradnju i obnovu objekata u RS i opštinama u Federaciji u kojima pretežno žive Srbi, rekao je danas predsednik Srpske Milorad Dodik, istakavši da je Srbija najvažniji faktor stabilnosti u regionu.\nDodik je na zajedničkoj konferenciji za medije nakon sastanka dvojice predsednika i dve premijerke zahvalio na tome što će Srbija pet miliona evra dati za konkretne projekte Republici Srpskoj, od kojih milion za četiri opštine u Federaciji sa većinski srpskim življem, a prema kojima Federacija ima, kako je rekao, ingnorantski odnos.\nPredsednik RS najavio je da će na sednici Skupštine RS u septembru tema biti bezbednost, a biće doneta i odluka o vojnoj neutralnosti RS, kao i o zahtevu da BiH „odustane i bude vojno neutralna“.\n„Srbija je danas, realno gledano, najvažniji faktor regionalne političke bezbednosti i stabilnosti i snažan motor ekonomskog razvoja“, naveo je Dodik i dodao da podržava i pozdravlja skorašnju posetu predsednika Vučića Sarajevu i razgovore sa zvaničnicima Federacije, ocenivši da takva poseta i sastanci doprinose stabilizaciji ukupnih prilika.\nDodik je ponovio da je Srbija centar regionalne stabilnosti i da je dobro za svaku zemlju u okruženju kada joj predsednik Srbije dolazi u posetu.\nSrpska, vučić, Deklaracija, Dodik\n04/04 19:27 Privremeno obustavljeno prebacivanje Rusa u zemlju, novi plan letova u ponedeljak\n04/04 19:24 Šta ako u prodavnici dodirnemo nešto zaraženo?


Rubrike « Jasna Jojić, novinar – zvanična prezentacija knjiga i tekstova\nNalazite se na strani: Početna » Rubrike\nJasna Jojić je u dugoj novinarskoj karijeru objavila više od 10.000 rubrika u Kompaniji “Novosti”, najveći broj u dnevnom listu “Večernje novosti”, potom u nedeljnicima “Svedok” i “Revija 92″, i u periodičnim izdanjima – raznim visokotiražnim mesečnicima.\nInteresovanje novinarke i zahtevi uređivačke politike bili su širokog spektra, od dnevnih aktuelnosti do naučne publicistike, od alarmantnih pojava do teorija zavere.\nJasna Jojić se ipak u svakom tekstu trudila da temu sagleda iz svakog ugla, da što podrobnije informiše čitaoce na što zanimljiviji način ne bi li ih “naterala” da se edukuju, informišu… ali da donose svoje zaključke. Pri tom je često iznosila i svoj kritični stav ukoliko se on zasnivao na pokušaju da se društvo na globalnom i lokalnom nivou menja i da generacije budu humanije i ekološki svesnije.\nU ovoj kategoriji pohranjeno je mnogo tih “večno aktuelnih” tekstova po izboru novinarke. Daleko veći broj tekstova iz takozvanog istraživačkog novinarstva u kojima je Jasna Jojić otvarala ili pratila razne afere, organizovani kriminal, ekonomske marifetluke, genocidne i mnoge druge pojave u Srbiji i u svetu, ovde, po želji autorke, neće biti prezentovani.\nOni će, nada se Jasna Jojić, uskoro biti nezanimljiva prošlost koja će interesovati još samo pravosuđe i pregaoce savremene istorije i istraživače. Dodaje i : „oni će faktografske tekstove nalaziti tamo gde je i mesto ružnim pojavama – u arhivima.“


NovaMedia: Kategorija > Ekskurzije\nSPECIJALNI REZERVAT PRIRODE ZASAVICA Vas obaveštava da je u potpunosti spreman za vašu posetu. Više informacija možete pogledati na:\nNOVO U PONUDI Kulen od konjskog mesa\nGASTRONOMSKI UŽITAK iz specijalnog rezervata\nprirode Zasavica u Srbiji! Ovde je osmišljen najskuplji sir na svetu "PULE". Za samo jedan njegov kilogram potrebno je čak 25 lit. magarećeg mleka... detaljnije >>> Pule magareći sir\nPreostali asortiman naših usluga i proizvoda, između kojih su liker od magarećeg mleka, sapun od magarećeg mleka, dnevna i noćna krema za lice od magarećeg mleka i usluge možete pogledati na: www.zasavica.org.rs\nZASAVICA SPECIJALNI REZERVAT PRIRODE\nZavod za zaštitu prirode Srbije predlaže Vladi Republike Srbije koja proglašava 1997 god. Zasavicu za "Specijalni rezervat prirode I kategorije" kao dobro od izuzetnog značaja za Republiku Srbiju.\n“CAMPING ZASAVICA” među 100 najboljih u Evropi!\nU izboru jednog od najboljih web sajtova za Camping u Evropi www.camping.info “CAMPING ZASAVICA” je ušao u 100 najboljih u konkurenciji 24.595 Camping destinacija. www.camping-zasavica.com\nNa samo 200 m uz prilazni put do Vizitorskog centra Specijalnog rezervata prirode Zasavica smešten je auto kamp pod nazivom “CAMPING ZASAVICA”. Auto kamp kategorisan je sa tri zvezdice.\nTURISTIČKA AGENCIJA FENIKS TRAVEL\nCara Lazara br.44\nPreduzece je osnovano davne 2001. godine i od tada beleži konstantan razvoj u oblasti svih vidova turizma. Agencija Feniks – travel je savremeno organizovana, poseduje profesionalni kadar, savremenu opremljenost, saradnju sa najboljim prevoznicima, hotelijerima, kako u zemlji tako i sirom sveta .\nAgencija poseduje licencu kategorije A - organizaotor sa brojem OTP 286/2010 . Agencija je clan udruženja turističkih agencija Yuta, članstvo u grupaciji za omladinski i djački turizam od prvog dana svog osnivanja. Ukljuceni smo u sistemu rezervacije karata, i direktno povezani sa hotelskim rezervacionim sistemom sirom sveta.\nPored klasične organizacije turističkih aranžmana koja podrazumeva letnji i zimski masovni turizam (kako u zemlji, tako i u inostranstvu), takodje se bavimo i:\nOrganizacijom kongresnog turizma\nOrganizacijom sindikalnih aktivnosti


Sve prednosti registracije firme na adresi virtuelne kancelarije :: HLB T&M CONSULTING\nVirtuelna kancelarija je poslovni koncept koji ne vezuje pravna lica i firme za neki poslovni prostor i određeno mesto boravka. Ovaj model omogućava firmama da imaju svoju registrovanu adresu (sedište), a da pritom obavljaju delatnost sa bilo kog mesta.\nRegistracija sedišta firme preko virtuelne kancelarije omogućavaju firmama visok nivo fleksibilnosti, naročito za organizaciju radnog vremena - ne vezuje firme za boravak na registrovanoj adresi.\nPostoji mnogo razloga zbog kojih su virtuelne kancelarije bolji odabir sedišta za firmu u odnosu na zakupljene poslovne prostorije. Na prvom mestu je ušteda troškova koji su vezani za zakup, zatim komunalni troškovi i svi drugi troškovi povezani sa poslovanjem.\nNpr. ako nakon osnivanja firme u Beogradu vlasnik želi da koristi usluge virtuelne kancelarije, a zatim se i registruje na željenoj adresi, onda tu adresu može koristiti kao svoju i relevantnu za prijem pošte. U većini slučajeva virtuelne kancelarije su na prestižnim i atraktivnim lokacijama u gradu.\nPored toga postoje i mnoge druge mogućnosti za firme koje zadovoljavaju sve profesionalne potrebe ozbiljne poslovne firme.\nPrednosto ukoliko je adresa firme na istoj lokaciji gde je i vaša agencija za knjigovodstvene usluge jeste u tome što će u slučaju poreske kontrole poreski inspektori odmah doći na zvaničnu adresu kompanije i a i adresu knjigovođa i poreskih savetnika odgovornih za saradnju sa inspektorima.\nNeke od mogućnosti koje firme mogu dobiti za korišćenje virtuelnih kancelarija su:\nregistrovano sedište i poslovna adresa,\npoštansko sanduče i e-mail adresa,\nprijem pošte i poslovi korespodencije,\ntelefonska linija, javljanje na pozive i operater za pružanje informacija,\nostale administrativne usluge.\nPostupak iznajmljivanja virtuelne kancelarije ne traje dugo, završava se u kratkom roku i bez dodatnih zahteva, za razlku od procedura i propisa za obično iznajmljivanje kancelarije.\nKo može biti korisnik virtuelne kancelarije?\nKorisnici virtuelnih kancelatija mogu biti i domaća i strana pravna lica. Pomenuti poslovni koncept može zadovoljiti sve kriterijume koje imaju i tradicionalne kancelarije, zahvaljujući savremenim sredstvima komunikacije i značajnom napretku tehnologije.\nUsluge virtuelne kancelarije mogu koristiti:\nnove firme koje se probijaju na tržište,\npreduzetnik ili pravno lice koji radi isključivo preko interneta,\nstart-up koji želi da registruje sedište firme na atraktivnoj lokaciji,\nfirma koja želi da ima sedište u Beogradu, a nalazi se u drugom gradu ili drugoj državi,\npravno lice koje nema puno zaposlenih,\npravno lice koje ima više zaposlenih i ovi su pritom teritorijalno udaljeni (nalaze se na različitim krajevima grada ili žive u različitim mestima).\nPrednosti virtuelne kancelarije\nVirtuelne kancelarije imaju mnogo prednosti. One omogućavaju svojim korisnicima ostvarivanje značajnih ušteda i smanjenje troškova, pritom zadržavajući visok novo profesionalnosti. Najznačajnije prednosti su:\nEkonomičnost virtuelne kancelarije ogleda se u dobijanju atraktivne i prestižne adrese po ceni koja je daleko niža od cene zakupa zasebnog poslovnog prostora na istoj lokaciji. Štedi se novac, a uštede se ostvaruju jer ne postoje dodatni troškovi poslovanja, koji takođe stvaraju dodatnu obavezu. To su troškovi komunalnih usluga, električne energije i svi prateći troškovi poslovanja ili troškovi povezani sa zakupom.\nVirtuelne kancelarije se najčešće nalaze u poslovnim zonama. Pored toga, ukoliko je sedište firme na popularnoj i prometnoj lokaciji to stvara bolji utisak i kreira sliku ozbiljnog biznisa. Prestižne i atraktivne adrese danas su na ceni i od ključnog su značaja za uspeh biznisa. O tome vode računa budući i potencijalni klijenti sa kojima je moguća saradnja.\nIzborom relevantne adrese u poznatom poslovnom okruženju stvara se pozitivan utisak o vašoj firmi i povećava reputacija.\nRegistrovanje sedišta firme u virtuelnoj kancelariji povećava šanse da brend deluje profesionalno. Adresa poslovnog sedišta, službeni broj telefona, web sajt i poslovna email adresa su lična karta biznisa, što stvara kompletan utisak i gradi poverenje.\nVirtuelna kancelarija omogućava prestižnu poslovu adresu i održava kredibilitet, bilo da se delatnost obavlja od kuće ili sa nekog drugog mesta.\nPrimetno je da je savremeno doba donelo više poslova “online”, gde zaposleni ne moraju biti u istom mestu. Virtuelna kancelarija je za poslovanje koje se obavlja preko interneta idealan poslovni model. Kompanija može da zaposli novog radnika bez obzira u kom mestu on stanuje, jer nema obavezu preseljenja u novi grad.\nDa bi posao bio uspešan svi zaposleni (preduzetnici, radnici...) moraju biti motivisani i produktivni. Virtuelne kancelarije su idealno rešenje za povećanje zadovoljstva iz više razloga.\nPružajući mogućnost rada od kuće obezbeđuju mnogo više vremena za rad. Zaposleni su odmorniji, imaju više slobodnog vremena, ne troše vreme za put do posla i natrag, što značajno povećava efikasnost i produktivnost tokom radnog vremena.\nOdabir pravne forme je najvažnija poslovna odluka koja se mora doneti prilikom osnivanja firme. To može biti registracija preduzetnika..\nZanima vas otvaranje firme? Osnivanje preduzeća počinje izborom imena. U nastavku, otkrijte kako da odaberete najbolje ime za vašu firmu.\nPretežna delatnost pravnih lica - Izbor šifre delatnosti\nOsnivanje firme podrazumeva obavezu da se prilikom podnošenja prijave registruje i pretežna delatnost firme, odnosno delatnost..\nOsnivački akt je opšti akt privrednog društva koji se se donosi prilikom osnivanja privrednosg društva i koji sastavlja jedan ili više osnivača tog …\nKada se osniva firma i bira poslovno ime pravnog lica obavezno je da se poštuju određena zakonska pravila. U našoj zemlji postoje ..


Jelen Lovefest završen uz ovacije! Festivalsko izdanje za pamćenje - IndeksOnline.rs\nNaslovna EXTRA Jelen Lovefest završen uz ovacije! Festivalsko izdanje za pamćenje\nJelen Lovefest završen uz ovacije! Festivalsko izdanje za pamćenje\nLovefest – Četrnaesto izdanje Jelen Lovefesta završeno je jutros, a posle tri dana i noći zabave, hiljade mladih posetilaca iz Vrnjačke Banje odlazi sa osmehom na licu. Prema brojnim kritikama, dugo očekivani Lovefest ostaće upamćen po neverovatnoj energiji i velikoj posećenosti.\nPrethodni tekstSaudijska Arabija se otvara za mali hadž\nSledeći tekstNOVI PAZAR: Nezapamćeno interesovanje za meč sa Partizanom! Formirani redovi na oba prodajna mesta\nImunizacija i poštovanje mera ključni, četvrti talas dostigao maksimum


Niška televizija » Završena Javna rasprava o Nacrtu zakona o informisanju\nObjavljeno 22.03.2013. 22:09\nU Beogradu je održana četvrta Javna rasprava o Nacrtu novog zakona o javnom informisanju i medijima. Organizator skupa bila je misija OEBS–a, uz podršku Ambasade Velike Britanije u Srbiji.\nŠef delegacije Evropske unije u Srbiji Vensan Dežer rekao je da EU podržava reformu medijske sfere u Srbiji zbog obezbeđivanja medijskog pluralizma i transparentnosti finansiranja sredstava javnog informisanja. Dežer smatra da je povlačenje države iz medija veoma važno i da se ne sme dozvoliti prikriveno državno finansiranje medija.\n„To je pitanje ravnopravnosti. Ne možemo dozvoliti da privatni mediji budu u neravnopravnom položaju sa medijima koji su u državnom vlasništvu. Veoma je važno da Ministarstvo kulture pažljivo prati period tranzicije, pošto se ne sme dozvoliti prikriveno državno finansiranje medija“, ističe Vensan Dežer.\nAmbasador Velike Britanije u Beogradu Majkl Devenport rekao je da su medijske slobode važne za demokratizaciju Srbije i da u Evropi postoje različita rešenja regulisanja medijske sfere, a da bi Srbija trebalo da dobije medijske zakone koji su bliski evropskim standardima.\nMinistar kulture i informisanja Bratislav Petković istakao je rešenost države da se povuče iz vlasništva medija, a da to ne znači da država neće finansijski pomagati medije, već naprotiv, da će sredstva za javna glasila biti i povećana.\nPotpredsednica Skupštine Vojvodine Ana Tomanova Makanova iznela je zajednički stav vojvođanskih lokalnih medija da se zakonom omogući javnim preduzećima u oblasti informisanja da se izuzmu iz privatizacije, odnosno da im se omogući transformisanje u informativne ustanove, koje će direktno finansirati lokalne samouprave koje to žele.\nPo Makanovoj, javni je interes lokalne zajednice da emituju programe na jezicima nacionalnih manjina, a obaveza države je da obezbedi stabilno i redovno finansiranje takvih medija.\nDirektor beogradske gradske televizije „Studio B“ Aleksandar Timofejev naglasio je da će, ako se usvoje predviđena zakonska rešenja, tako ubiti „Studio B“.\nDirektor Radio Subotice Toni Bedalov i direktor Radio televizije Inđija Cvetko Tadić tvrde da su iskustva sa privatizacijom lokalnih medija u Vojvodini veoma loša, jer je 80 procenata prodatih medija ugašeno ili jedva opstaje.\nNacrt novog zakona o informisanju kritikovao je i zamenik glavnog i odgovornog urednika „Niške televizije“ Milan Petković.\nGeneralni sekretar Udruženja novinara Srbije Nino Brajović izjavio je da „povlačenje države iz medija moraju da prate zakonske garancije da će lokalne samouprave i gradovi izdvajati minimalno 2% iz lokalnih budžeta za projektno finansiranje medija“.\nMedijska zajednica koju čine Medijska koalicija i Asocijacija medija iznela je na skupu svoje primedbe na Nacrt zakona.\n„Nacrt zakona nije naklonjen privatnim medijima i favorizuje državne medije“, rekao je direktor Novinske agencije Fonet Zoran Sekulić, na raspravi. Na to je reagovao član radne grupe Aleksandar Avramović koji je konstatovao da država toliko favorizuje državne medije da ih zbog toga i gasi.\nPredstavnik ministarstva i član Radne grupe Aleksandar Gajović na kraju rasprave se zapitao kako je moguće da tokom osmočasovne rasprave niko nije pohvalio nijedan član zakona? Upravo ta rečenica na najbolji način je opisala kompletnu Javnu raspravu. Ipak i pored brojnih kritika, niko od tvoraca zakona, barem za sada ne pominje mogućnost njegove značajnije promene ili povlačenja iz procedure.\nNovi zakon o javnom informisanju trebalo bi da se usvoji po hitnom postupku, a očekuje se da u skupštinsku proceduru uđe tokom aprila.


Informativni portal „Radio 021”\nDana 9. decembra 2013. godine, Informativni portal „Radija 021”, koji objavljuje informativni sadržaj na adresi http://www.021.rs, plasirao je vest pod naslovom „Protekcije za ćerku Jorgovanke Tabaković u RFZO”. Ovu vest potpisao je Miodrag Sovilj, a u njoj se navodi kako je Mileni Tabaković, ćerki guvernerke NBS Jorgovanke Tabaković, novosadska filijala Republičkog zavoda za zdravstveno osiguranje obezbedila „službeni automobil i vozača kako bi dva puta nedeljno išla u Beograd na predavanja”. Takođe je navedeno da se ova odluka odnosi i na Lidiju Bjelovuk, koja takođe studira u Beogradu, te da „prema informacijama do kojih je došao Radio 021, njih dve petkom i subotom u Beograd vozi šofer, koji ih čeka dok ne završe s predavanjima, a zatim ih vraća u Novi Sad”. Istaknuto je i da portal nije uspeo da dobije odgovor od RFZO zašto su „ovim dvema zaposlenim obezbeđeni posebni uslovi”.\nDokaz: u prilogu ove žalbe\nOvu vest dalje su preneli 9. i 10. decembra 2013. godine:\n1)\tdnevni list „Naše novine” u svom izdanju od 10. decembra 2013. godine, na str. 7, članak pod naslovom „Kola RFZO voze i dovoze ćerku Tabakovićke iz NS u Beograd?” (skenirani primerak izvoda iz tih novina u prilogu ove žalbe),\n2)\tportal „eIzbori”, s još tendencioznijim naslovom „Ćerka Jorgovanke Tabaković dobila vozača i službeni automobil od RFZO, dok za bolesnu decu nema novca”,\n3)\tportal „Kontra Press” s naslovom „Cenzura na 021: Protekcije za ćerku Jorgovanke Tabaković nisu za objavu”,\n4)\tportal „Autonomija.Info” s naslovom „Protekcije za ćerku Jorgovanke Tabaković”,\n5)\tna Internet stranici javnog servisa RTV Vojvodina 10. decembra objavljena je vest pod naslovom „RFZO: Milena Tabaković na usavršavanju kao i ostali”, u kojoj je navedeno zajedničko saopštenje Nezavisnog udruženja novinara Srbije i Nezavisnog društva novinara Vojvodine kojim se iznosi da je do uklanjanja vesti s pojedinih portala došlo prevashodno zbog političkih pritisaka.\nS obzirom na to da su objavljivanjem navedene/navedenih vesti grubo prekršena pravila Kodeksa novinara Srbije (u daljem tekstu: Kodeks), ovim putem podnosim žalbu na postupanje označenih informativnih portala, odnosno štampanih medija.\nNaime, objavljivanjem neistinite vesti kojom se direktno diskredituje moja ličnost zlonamerno se navodi javnost da se mimo važećih pravila, korišćenjem položaja ili drugim vidovima nemoralnog ponašanja, članovima moje porodice omogućavaju privilegije zahvaljujući tome što su moja deca.\n1.\tPortal „Radija 021”, osnivač ovog portala i novinar Miodrag Sovilj, kao i ostali mediji koji su jednostrano preneli vest, prekršili su novinarski kodeks već samom činjenicom da ni mene, čije su ime i funkcija upotrebljeni, odnosno zloupotrebljeni već u samom naslovu, a ni moju ćerku na čiji račun su neistine iznete, pre objavljivanja teksta niko nije pozvao da proveri šta je istina. To nedvosmisleno ukazuje da je u ovom slučaju teško povređeno osnovno novinarsko pravilo da svaka priča mora da ima dve strane.\nVeć u uvodnim odredbama Kodeksa utvrđeno je da interes javnosti podrazumeva objavljivanje svih važnih informacija koje su čitaocu/slušaocu/gledaocu od pomoći pri formiranju vlastitog suda/mišljenja o pojavama i događajima, a kako je moguće ostvariti ovaj interes ako nije učinjen ni najmanji pokušaj da se prethodno dobiju informacije od onih na koje se te informacije odnose?\nPored toga, u delu Kodeksa pod I Istinitost izveštavanja, u tački 4. više je nego jasno utvrđeno da je novinar dužan, kada je to neophodno, da konsultuje što više izvora i da im omogući da iznesu svoj stav, a naročito su dva međusobno nezavisna izvora informacija poželjna u slučaju postojanja indicije da zvaničan izvor daje nepotpunu i/ili netačnu informaciju, što je u ovom slučaju bilo očigledno.\n2.\tDalje, ni za jedan navod u tekstu nije priložen dokaz, niti je posle njegovog objavljivanja tražen. Štaviše, zajedno s pomenutim tekstom objavljena je fotografija dopisa direktora RFZO koji uopšte nije u korelaciji s naslovom pomenute vesti jer se upravo tim dopisom govori u prilog činjenice da ostvarivanje pomenutih prava na prevoz nije protežiranje, niti obezbeđivanje „posebnih uslova” za dvoje zaposlenih, već opšta mogućnost koja pripada svim zaposlenima koji pohađaju odgovarajuće poslediplomske studije.\nZašto ove činjenice nisu navedene, iako su bile dobro poznate autoru pomenutog teksta? Osnovna pravila novinarske pažnje utvrđuju da je prećutkivanje činjenica koje mogu bitno da utiču na stav javnosti o nekom događaju jednako njihovom namernom iskrivljivanju ili iznošenju laži. U ovom slučaju reč je o očiglednom primeru kršenja navedene etičke norme novinarske profesije.\n3.\tSa novinarstvom su nespojivi objavljivanje neosnovanih optužbi, kleveta, glasina – ovo je jedan od osnovnih postulata Kodeksa (deo I tačka 5.). Očigledno je da je osnovna namera u ovoj situaciji bila da se plasiranjem neutemeljenih optužbi i dezinformacija o mojoj deci pre svega diskreditujem ja kao ličnost i kao guverner. Pravo je medija da imaju različite uređivačke koncepte, ali je obaveza novinara i urednika da prave jasnu razliku između činjenica koje prenose, komentara, pretpostavki i nagađanja (deo I tačka 2. Kodeksa).\nS tim u vezi, navođenje bolesne dece i dovođenje u korelaciju njihove muke i porodice kojoj pripadam je zapravo poziv na linč kojim se neposredno ugrožava moja lična bezbednost i bezbednost moje porodice.\n4.\tIznošenje neosnovanih optužbi i kafkijanskih pretpostavki posebno je izraženo u vestima koje su usledile nakon objavljivanja izvorne informacije, a pogotovo u prenosu saopštenja NUNS i NDNV kojim se ističe da je do uklanjanja vesti o tome da je ćerka Jorgovanke Tabaković koristila službeni automobil došlo zbog političkih pritisaka, a ova udruženja su zatim i osudila ove pritiske. Na taj način je zapravo učinjen pokušaj da se stvori utisak u javnosti kako sam ja kao guverner izvršila pritisak kako bi se ova vest povukla sa svih internet portala, što je naravno, notorna neistina i potpuna besmislica.\nImajući na umu navedeno, predlažem da Komisija za žalbe Saveta za štampu po ovoj žalbi odluči tako što će naložiti prekršiocima Kodeksa da uklone osporeni sadržaj i upute javno izvinjenje mojoj ćerki Mileni Tabaković i meni za plasirane neistine i dezinformacije, odnosno tako što će izreći javnu opomenu prema prekršiocu nad kojim Savet za štampu nema punu nadležnost.\nPrilog tekst Nase novine.jpg\nOdgovor Nedima Sejdinovića glavnog i odgovornog urednika portala „Autonomija.Info” na žalbu guvernerke Narodne banke Srbije Jorgovanke Tabaković\nPre svega, uvidom u sadržaj (u prilogu) na linku koji se nalazi u fusnoti na prvoj stranici žalbe J.T. videćete da je sajt Autonomija ispoštovao sve profesionalne standarde objavljujući kompletnu informaciju, od "predmetne vesti" prenete sa sajta Radija 021, preko izjave Jorgovanke Tabaković i saopštenja RFZO, do saopštenja udruženja novinara koji su konstatovali politički pritisak, cenzuru i autocenzuru na internetu. Podsećamo vas da bi, čak i u slučaju da prvobitna vest sadrži neistinite činjenice, a što svakako nije slučaj, ovakav tretman na našem sajtu ukazao na jasno poštovanje novinarskog kodeksa. Nije čudno što guvernerka Tabaković ne poznaje pravila profesije i novinarski kodeks, ali bi bar u dopisu koji upućuje Savetu za štampu trebalo da iznese kompletnu informaciju.\nNo, vratimo se na "predmetnu vest" koju je prvobitno objavio novosadski portal www.021.rs, a potom povukao zbog – po rečima urednika portala – političkog pritiska "odozgo". Jorgovanka Tabaković, guvernerka Narodne banke Srbije, jeste javna ličnost par excellence, koja ima značajno suženo pravo na privatnost i o čijem delovanju i u javnom i privatnom životu javnost ima prava da zna. Činjenica da je ona javna ličnost par excellence, prenosi se i na članove njene porodice, pogotovo uže. Ne treba posebno ni isticati zašto su članovi porodice takođe predmet interesovanja javnosti, jer se privilegije i zloupotrebe mogu na njih prenositi. Setimo se, recimo, slučaja Slobodana Miloševića i članova njegove porodice. Žestina nastupa guvernerke ukazuje na to da ona najverovatnije nije svesna svoje pozicije u javnosti, odnosno da je besna bez razloga, a to je sindrom visokih funkcionera u zemljama sa nedemokratskom tradicijom.\nU svom dopisu J.T. ne samo da ne opovrgava već i potvrđuje činjenice navedene u "predmetnoj vesti". Dakle, činjenica je da je njena kćerka odista koristila službeno vozilo za odlazak u Beograd na predavanje. To što istu privilegiju koriste i neki drugi zaposleni u Republičkom fondu za zdravstveno osiguranje, ništa ne menja na stvari, već samo povećava interes javnosti da zna za tu činjenicu. Sasvim je razumljivo što je u vesti istaknuto ime Milene Tabaković, kćerke Jorgovanke Tabaković, iz gore navedenih razloga. Interes javnosti raste s obzirom na činjenicu da predstavnici stranke kojoj J.T. pripada javno kritikuju zloupotrebu službenih automobila, najavljujući da će sa time raskrstiti (Aleksandar Vučić: "Službena putovanja neće proći, makar više niko ne putovao", Blic, 8.10.2013), što javnosti ukazuje na političko licemerje. Treba takođe reći da RFZO nije želeo da komentariše nepobitne informacije do kojih je autor "predmetne vesti" Miodrag Sovilj došao, već se tek posle obratio javnosti, a tada je vest već bila povučena sa sajta Radija 021. Tako je propuštena prilika da se ova vest proširi odgovorom RFZO i izjavom J.T.\nMiodrag Sovilj je inače jedan od najboljih novosadskih novinara, koji se istraživačkim novinarstvom bavi poštujući visoke profesionalne standarde, a ovogodišnji je dobitnik i Godišnje nagrade Nezavisnog društva novinara Vojvodine. Jedan je od retkih novinara koji ima hrabrosti da kritički piše i o predstavnicima aktuelne vlasti, a u kontekstu medijskog mraka, kampanje straha i kontrole medija, te stvaranja "kulta ličnosti".\nO medijskom mraku i kampanji straha govori i način na koji je povučena vest sa portala 021, ali i drugih internet portala u Srbiji. Kako smo rekli, portal 021 je ovu vest povukao nakon političkog pritiska, a po svemu sudeći to se desilo i sa drugim informativnim portalima koji su preneli ovu vest, pa je potom uklonili. No, to nije sve. Neki portali koji su zadržali vest, među kojima je i Autonomija, doživeli su hakerske napade tog dana, i ova vest je nasilno sklonjena, da bi potom, posle otklanjanja posledica napada – bila vraćena na sajtove. O tome se izjasnila i predstavnica za slobodu medija Organizacije za evropsku bezbednost i saradnju (OEBS) Dunja Mijatović, koja je izrazila zabrinutost povodom incidenata u kojima su sa uglednih informativnih internetskih portala bespravno uklonjeni tekstovi. „Hakovanje internetskih portala i blokiranje pristupa medijskim sadržajima predstavlja jasno kršenje prava na slobodu izražavanja. Internet omogućava nenadmašive mogućnosti za podršku tih prava i veoma je bitan za slobodan protok i pristup informacijama“, rekla je Mijatović.\nIako navode o političkom pritisku i hakovanju, potom saopštenje NUNS-a i NDNV-a, pa verovatno i saopštenje OEBS-a – smatra "kafkijanskim", bilo bi dobro da J.T. objasni javnosti ko je zvao redakcije i zahtevao da se vest povuče, kao i da odgovori na pitanje ko je hakovao sajtove Centra za istraživačko novinarstvo i Autonomije i uklonio "predmetnu vest". Takođe, J.T. bi trebalo da odgovori na pitanje da li Srpska napredna stranka ima službu koja se bavi internetskom promocijom stranke, ali i "spamovanjem", "botovanjem", "lajkovanjem", "hejtovanjem" i "hakovanjem". Ovom prilikom ukazujem na činjenicu da uspešna cenzura na internetu nije moguća, i da ova vest ne bi izazvala tako veliku pažnju javnosti da nije bilo namere da se ukloni. A onda bi i J.T. imala manje razloga za nervozu.\nU prilogu: http://www.autonomija.info/021-protekcije-za-cerku-jorgovanke-tabakovic-u-rfzo.html:\nPosted By admin On 10. decembar 2013. @ 17:55 In Aktuelno,Autonomija,Vojvodina | 39 Comments\nURL to article: http://www.autonomija.info/021-protekcije-za-cerku-jorgovanke-tabakovic-u-rfzo.html\nOdgovor Dušana Komarčevića (portal kontrapress.com ) na žalbu guvernerke Narodne banke Srbije Jorgovanke Tabaković.docx\nTekstom „Protekcije za čerku Jorgovanke Tabaković“, objavljenim 9. decembra 2013. godine, portal „Autonomija,info“ nije prekršio odredbe Kodeksa novinara Srbije.\nDeo žalbe koji se odnosi na eventualnu povredu prava Milene Tabaković, Komisija je odbacila.\nŽalbu Savetu za štampu podnela je Jorgovanka Tabaković zbog teksta koji je, pod naslovom „Protekcije za ćerku Jorgovanke Tabaković u RFZO“, 9. decembra objavljen na portalu „021.rs“, a koji su tog i narednog dana preneli i drugi mediji, među kojima i „Autonimija.info“. U tekstu se navodi da je Mileni Tabaković, ćerki guvernerke NBS Jorgovanke Tabaković, novosadska filijala Republičkog zavoda za zdravstveno osiguranje obezbedila „službeni automobil i vozača kako bi dva puta nedeljno išla u Beograd na predavanja”. Takođe je navedeno da se ova odluka odnosi i na Lidiju Bjelovuk, koja takođe studira u Beogradu, te da „prema informacijama do kojih je došao Radio 021, njih dve petkom i subotom u Beograd vozi šofer, koji ih čeka dok ne završe s predavanjima, a zatim ih vraća u Novi Sad”. Istaknuto je i da portal nije uspeo da dobije odgovor od RFZO zašto su „ovim dvema zaposlenim obezbeđeni posebni uslovi”. Podnosilac žalbe tvrdi da se „objavljivanjem neistinite vesti“ direktno diskredituje njena ličnost, te da se „zlonamerno navodi javnost da se mimo važećih pravila, korišćenjem položaja ili drugim vidovima nemoralnog ponašanja, članovima moje porodice omogućavaju privilegije zahvaljujući tome što su moja deca“. Tabakovićeva je navela i da nijedan od medija koji su objavil informaciju nije pozvao ni nju, ni njenu ćerku, čime je povređeno osnovno novinarsko pravilo da priča mora da ima dve strane.\nSporna vest je istog dana uklonjena sa portala na kojem je prvobitno objavljena, kao i sa nekih drugih, a Jorgovanka Tabaković u žalbi ističe da je „iznošenje neosnovanih optužbi i kafkijanskih pretpostavki posebno izraženo u vestima koje su usledile nakon objavljivanja izvorne informacije, a pogotovo u prenosu saopštenja NUNS i NDNV kojim se ističe da je do uklanjanja vesti došlo zbog političkih pritisaka.\nU odgovoru na žalbu redakcija portala „Autonomija.info“ istakla je da su ispoštovali sve profesionalne strandarde objavljujući kompletnu informaciju, koja sadrži spornu vest, izjavu Jorgovanke Tabaković, saopštenje RFZO i saopštenja udruženja novinara koja konstatuju politički pritisak, centuru i autocenzuru. Na osnovu toga, čak i da je sama vest bila netačna, a nije, ne bi se moglo govoriti o povredi etičkih pravila profesije. „Jorgovanka Tabaković, guvernerka Narodne banke Srbije, jeste javna ličnost par excellence, koja ima značajno suženo pravo na privatnost, što se prenosi i na članove njene uže porodice, koji su takođe premet interesovanja javnosti jer se privilegije i zloupotrebe mogu na njih prenosti“, ističe se, između ostalog, u odgovoru. „Autonomija,info“ je navela i da su, pošto za razliku od nekih drugih portala, nisu pod političkim pristiscima povukli vest, doživeli hakerske napade, zbog čega su se oglasi NUNS, NDNV i predstavnica OEBS-a.\nČlanovi Komisije za žalbe ocenili je da je žalba neosnovana i da je portal „Autonimija.info“ postupio potpuno u skladu sa pravilima Kodeksa novinara Srbije, prenoseći sve relevantne informacije i reagovanja u vezi sa objavljenom vešću, čiju istinitost niko nije osporio. Za javnost je svakako od značaja vest da, u zemlji koja je po nivou zdravstvene zaštite na poslednjem mestu u Evropi, Republički fond za zdravstveno osiguranje plaća prevoz i vozača zaposlenima koji se školuju u drugom gradu, a to što to pravo, odnosno privilegiju, nema samo ćerka guvernerke Tabaković, ništa ne menja u obavezi novinara da javnost upozna sa tim. Guvernerka Narodne banke jeste javna ličnost, čija je privatnost Kodeksom novinara manje zaštićena od privatnosti „običnih građana“, zbog čega je sasvim razumljivo da su mediji, objavljujući ovu informaciju, naveli da je reč o ćerki guvernerke NBS.\nOd značaja za javnost je i da bude upoznata sa tim da postoje pritisci na medije kojima oni nisu u stanju da se odupru, kao i da kod novinara postoje mehanizmi autocenzure.\nKomisija je odbacila žalbu u delu koji se odnosi na Milenu Tabaković kao oštećenu, budući da je reč o punoletnoj osobi koja može sama da se obrati Savetu za štampu.\nKomisija za žalbe izražava posebnu zabrinutost zbog uklanjanja tekstova sa veb portala i podseća sve novinare i urednike da Kodeks novinara Srbije propisuje obavezu novinara da se suprotstave svakom pritisku na slobodno obavljanje profesije i svakom vidu cenzure i da o tome izveste javnost. Autocenzura se takođe smatra kršenjem profesionalnih i etičkih normi, zbog čega Komisija osuđuje ovakvo ponašanje.\nTekstom „Cenzura na 021: Protekcije za ćerku Jorgovanke Tabaković nisu za objavu“, objavljenim 9. decembra 2013. godine, portal „Kontra Press“ nije prekršio odredbe Kodeksa novinara Srbije.\nŽalbu Savetu za štampu podnela je Jorgovanka Tabaković zbog teksta koji je, pod naslovom „Protekcije za ćerku Jorgovanke Tabaković u RFZO“, 9. decembra objavljen na portalu „021.rs“, a koji su tog i narednog dana preneli i drugi mediji, među kojima i „Kontra Press“. U tekstu se navodi da je Mileni Tabaković, ćerki guvernerke NBS Jorgovanke Tabaković, novosadska filijala Republičkog zavoda za zdravstveno osiguranje obezbedila „službeni automobil i vozača kako bi dva puta nedeljno išla u Beograd na predavanja”. Takođe je navedeno da se ova odluka odnosi i na Lidiju Bjelovuk, koja takođe studira u Beogradu, te da „prema informacijama do kojih je došao Radio 021, njih dve petkom i subotom u Beograd vozi šofer, koji ih čeka dok ne završe s predavanjima, a zatim ih vraća u Novi Sad”. Istaknuto je i da portal nije uspeo da dobije odgovor od RFZO zašto su „ovim dvema zaposlenim obezbeđeni posebni uslovi”. Podnosilac žalbe tvrdi da se „objavljivanjem neistinite vesti“ direktno diskredituje njena ličnost, te da se „zlonamerno navodi javnost da se mimo važećih pravila, korišćenjem položaja ili drugim vidovima nemoralnog ponašanja, članovima moje porodice omogućavaju privilegije zahvaljujući tome što su moja deca“. Tabakovićeva je navela i da nijedan od medija koji su objavil informaciju nije pozvao ni nju, ni njenu ćerku, čime je povređeno osnovno novinarsko pravilo da priča mora da ima dve strane.\nU odgovoru na žalbu redakcija portala „Kontra Press“ istakla je da su profesionalno preneli tekst kolege koji je cenzurisan u matičnoj kući. Sama vest, kako je navedeno, izvorno nije tema kojoj se ovaj portal bavi, ali medijske slobode i cenzura jesu i zato je i u naslovu teksta vrlo jasno naznačeno da on referira na cenzuru, koja govori o ozbiljnim problemima u kojima su ne samo mediji, nego i novinari u Srbiji. Portal je kako je istaknuto preneo sva reagovanja koja su smatrali revenatnim da bi javnost imala što bolji uvid u situaciju. „Podsećamo da je tekst skinut sa nekoliko portala, odgovorno tvrdimo da je skinut uz pritisak vlasti, za šta postoje svedoci, a da su dva portala hakovana, što je ktivično delo“, navedeno je, između ostalog. Redakcija „Kontra Pressa“ podseća i da Jorgovanka Tabaković ne samo da nijednom nije demantovala, nego je i potvrdila vest „da joj ćerka koristi privilegije RFZO. U pitanju je javna ličnost, visokopozicionirana političarka na vlasti, zbog čega su i članovi njene porodice pod povećalom javnosti“.\nČlanovi Komisije za žalbe ocenili su da je žalba neosnovana i da je portal „Kontra Press“ postupio u skladu sa pravilima Kodeksa novinara Srbije, prenoseći sve relevantne informacije i reagovanja u vezi sa objavljenom vešću, čiju istinitost niko nije osporio. Za javnost je svakako od značaja vest da, u zemlji koja je po nivou zdravstvene zaštite na poslednjem mestu u Evropi, Republički fond za zdravstveno osiguranje plaća prevoz i vozača zaposlenima koji se školuju u drugom gradu, a to što to pravo, odnosno privilegiju, nema samo ćerka guvernerke Tabaković, ništa ne menja u obavezi novinara da javnost upozna sa tim. Guvernerka Narodne banke jeste javna ličnost, čija je privatnost Kodeksom novinara manje zaštićena od privatnosti „običnih građana“, zbog čega je sasvim razumljivo da su mediji, objavljujući ovu informaciju, naveli da je reč o ćerki guvernerke NBS. Od značaja za javnost je i da bude upoznata sa tim da postoje pritisci na medije kojima oni nisu u stanju da se odupru, kao i da kod novinara postoje mehanizmi autocenzure.\nTekstom „Kola RFZO voze i dovoze ćerku Tabakovićeve iz NS u Beograd?“, objavljenim 10. decembra 2013. godine, dnevni list „Naše novine“ nije prekršio odredbe Kodeksa novinara Srbije.\nŽalbu Savetu za štampu podnela je Jorgovanka Tabaković zbog teksta koji je, pod naslovom „Protekcije za ćerku Jorgovanke Tabaković u RFZO“, 9. decembra objavljen na portalu „021.rs“, a koji su tog i narednog dana preneli i drugi mediji, među kojima i „Naše novine“. U tekstu se navodi da je Mileni Tabaković, ćerki guvernerke NBS Jorgovanke Tabaković, novosadska filijala Republičkog zavoda za zdravstveno osiguranje obezbedila „službeni automobil i vozača kako bi dva puta nedeljno išla u Beograd na predavanja”. Takođe je navedeno da se ova odluka odnosi i na Lidiju Bjelovuk, koja takođe studira u Beogradu, te da „prema informacijama do kojih je došao Radio 021, njih dve petkom i subotom u Beograd vozi šofer, koji ih čeka dok ne završe s predavanjima, a zatim ih vraća u Novi Sad”. Istaknuto je i da portal nije uspeo da dobije odgovor od RFZO zašto su „ovim dvema zaposlenim obezbeđeni posebni uslovi”.\nPodnosilac žalbe tvrdi da se „objavljivanjem neistinite vesti“ direktno diskredituje njena ličnost, te da se „zlonamerno navodi javnost da se mimo važećih pravila, korišćenjem položaja ili drugim vidovima nemoralnog ponašanja, članovima moje porodice omogućavaju privilegije zahvaljujući tome što su moja deca“. Tabakovićeva je navela i da nijedan od medija koji su objavil informaciju nije pozvao ni nju, ni njenu ćerku, čime je povređeno osnovno novinarsko pravilo da priča mora da ima dve strane.\nRedakcija „Naših novina“ nije odgovorila na žalbu.\nČlanovi Komisije za žalbe ocenili je da je žalba neosnovana i da je za javnost svakako od značaja vest da, u zemlji koja je po nivou zdravstvene zaštite na poslednjem mestu u Evropi, Republički fond za zdravstveno osiguranje plaća prevoz i vozača zaposlenima koji se školuju u drugom gradu, a to što to pravo, odnosno privilegiju, nema samo ćerka guvernerke Tabaković, ništa ne menja u obavezi novinara da javnost upozna sa tim. Guvernerka Narodne banke jeste javna ličnost, čija je privatnost Kodeksom novinara manje zaštićena od privatnosti „običnih građana“, zbog čega je sasvim razumljivo da su mediji, objavljujući ovu informaciju, naveli da je reč o ćerki guvernerke NBS.\nKomisija za žalbe izražava posebnu zabrinutost zbog uklanjanja tekstova sa portala „021.rs“ na kojem je prvobitno objavljen, kao i sa drugih portala i podseća sve novinare i urednike da Kodeks novinara Srbije propisuje obavezu novinara da se suprotstave svakom pritisku na slobodno obavljanje profesije i svakom vidu cenzure i da o tome izveste javnost. Autocenzura se takođe smatra kršenjem profesionalnih i etičkih normi, zbog čega Komisija osuđuje ovakvo ponašanje.


Ne dalje od Partnerstva za mir\nBukurešt, zgrada Parlamenta Rumunije gdje se održava NATO samit.\nDelegacija srpskog Ministarstva odbrane, koja je jedna od najbrojnijih na Samitu NATO-a u Bukureštu, u Rumuniju je otputovala sa nepotpunom podrškom vladajućih stranaka u zemlji.\nPartnerima u Severnoatlanskoj alijansi preneli su poruku koja bi se mogla sažeti u: da – za program “Partnerstvo za mir”, ne – za članstvo NATO-u. Jednostavnije govoreći čini se da je rasprava o odnosu Srbije prema NATO-u možda i suvišna, pošto odnosi Alijanse i Beograda od 2000. godine, nisu bili na nižem nivou.\nNa marginama bukureštanskog skupa srpska delegacija učestvuje u raspravi o bezbednosti u regionu. Pomoćnik ministra odbrane Dušan Spasojević, u telefonskom razgovoru za naš program, navodi kako su predstavnici Srbije na prvim sastancima postigli punu saglasnost sa delegacijom Slovačke (jedna od država koja odbija da prizna nezavisno Kosovo) a koju predvodi ministar inostranih poslova Jan Kubiš. Spasojević navodi da su u Bukureštu ponovljeni zvanični stavovi Beograda:\nRSE: Da li su prestavnici Srbije izneli stav koji je nedavno izneo i ministar odbrane Dragan Šutanovac, da je ’Partnerstvo za mir’ okvir u kome Srbija namerava da se kreće u odnosima sa NATO-om? Slično primeru Austrije?\nSpasojević: Jesmo izneli taj stav, zato što je to u ovom trenutku državna politika Republike Srbije. Veoma je značajno da je ministar inostranih poslova Republike Slovačke gospodin Kubiš u potpunosti podržao naše protivljenje jednostranom proglašenju nezavisnosti Kosova. Takođe smo se saglasili da je UNMiK jedini legitimni civilni predstavnik na Kosovu i Metohiji i da tako treba i da ostane.\nRSE: Da li su oni pozitivno ocenili stav Beograda da ne izlazi iz okvira ’Partnerstva za mir’?\nSpasojević: Nisu ga ocenili niti pozitivno niti negativno. Američki predsednik Buš je u jutrašnjem govoru rekao da su za Srbiju vrata prema NATO-u i prema ’Partnerstvu za mir’ širom otvorena.\nOvakva dobrodošlica američkog predsednika nije raširenih ruku dočekana u redovima Demokratske stranke Srbije - partije premijera Vojislava Koštunice. Funkcioner te stranke Dragan Šormaz:\n“Državnu politiku Srbije ne može da vodi Džordž Buš, to je pod jedan. To što on kaže da su vrata NATO-a otvorena za Srbiju, te njihove priče bi trebalo da pokažu na delu a ne samo rečima.”\nNišta više razumevanja Šormaz ne pronalazi ni za konstataciju da je srpska delegacija u Bukureštu naišla na, kako nam je rečeno u Ministarstvu odbrane, topao doček:\n“Doživeli smo mi još mnogo toga toplog od NATO pakta.”\nŠormaz ponavlja da je Skupština Srbije uvojila Deklaraciju o vojnoj neutralnosti, što automatski isključuje mogućnost da zemlja ide ka članstvu u NATO savezu:\n“Tako da Srbija neće biti članica NATO-a bez obzria što su joj širom otvorena vrata, ma kako to skeptično zvučalo. S druge strane oni grade svoju bazu od 450 miliona dolara na našoj teritoriji bez našeg pristanka. i otimaju nam 15 odsto teritorije nepravno. Tako da dok to pitanje ne rešimo ne postoje evro atlanske integracije za Srbiju.”\nTakvi stavovi DSS-a dobro su poznati i kulminirali su ocenama premijera Koštunica da je NATO na teritoriji Kosova formirao svoju državu. To je konstatacija koju, kako nam je rekao Dušan Spasojević, u Bukureštu obilaze:\n“Do sada se niko na ovoj konferenciji nije bavio takvim komentarima.”\nU poslednjih osam godina skoro da nema političke opcije u Srbiji koja je radila na afirmaciji NATO integracija. Stoga ne bi trebalo da čudi ni raspoloženje u javnom mnjenju, koje i danas na pominjanje najmoćnijeg vojnog saveza na svetu, nema pozitivne emocije što pokazuje i anketa naše Novke ilić:\n“Da li ste za to da Srbija uđe u NATO?”\n„Nikad u životu. Zato što bi Srbija trebalo da bude neutralna zemlja. U Evropsku uniju za, u NATO nikada.“\n„Zar da budemo za nekoga ko nas je bombardovao, sestro rođena? Sećaš li se 'Milosrdnog anđela'? Je li to to što Srbi treba da očekuju? Zar nekome ko me bije stalno da govorim hvala?“\n„Deca su nam odrastala po podrumima za vreme bombardovanja.“\n„Kakav NATO. Oni su nas bombardovali tri, četiri meseca.“\nOdnosi Srbije i NATO-a danas su na najnižem stupnju od 2000. godine, što je plod upotrebe pitanja severno atalnskih integracija u dnevno političke svrhe. Uveren je prestavnik Evro-atlanske inicijative u Beogradu Danijel Šunter. On navodi kako Srbija nije iskoristila ni mogućnosti iz do sada postignutih i potpisanih dogovora sa NATO-om, uključujući potpis koji je stavila na program “Parntertvo za mir”, te da je zbog toga:\n“Isuviše rano pokretati uopšte temu koju su neke stranke pokušavale da otvore proteklih godina. To je distanciranje od mogućnosti članstva NATO-u i proklamovanje neutralnosti. Prosto nije bilo ni javne debate na tu temu, niti se o tome ozbiljno diskutovalo. Mi u ovom trenutku nemamo ni misiju Srbije pri sedištu NATO-a u Briselu, što je jedinstven slučaj u Evropi. Reč je i o obuci oficira, razmeni oficira, izvođenju vojnih vežbi. To su stvari koje su uobičajene u Evropi i u regionu. Međutim u Srbiji su te stvari skoro na nuli. Srbija čak nema ni ambasadora pri NATO-u što je opet jedinstven slučaj u Evropi. To je jedna situacija koja je po meni izuzetno loša po Srbiju jer smo došli u situaciju da se nepotrebno samoizoluje i sami sebe isključujemo iz važnih evropkih foruma kakav je i NATO.”


DS: Gubici novosadskog Vodovoda preko 21 miliona dinara | Autonomija\nDS: Gubici novosadskog Vodovoda preko 21 miliona dinara\nGradonačelnik Novog Sada da se napokon pozabavi i svojim poslom u Gradskoj kući\nNovosadski odbor Demokratske stranke (DS) saopštio je danas da gubici Javnog komunalnog preduzeća Vodovod i kanalizacija u Novom Sadu iznose preko 21 milion dinara.\nTa stranka je pitala gradonačelnika Miloša Vučevića šta će preduzeti, nakon što se otkrilo da se otkrilo da se još jedno gradsko preduzeće suočava sa ozbiljnim finansijskim teškoćama.\nU saopštenju DS se objašnjava da se u izveštaju o radu novosadskog Vodovoda vidi da je to preduzeće u prošloj godini poslovalo sa gubicima, jer su prihodi iz poslovanja bili znatno manji od rashoda. Demokrate su gubitak iz redovnog poslovanja u iznosu od 21,8 miliona dinara ocenile kao najgori poslovni rezultat u „kako to premijer Aleksandar Vučić voli da kaže – novijoj istoriji jedne od najvažnijih gradskih firmi“.\nU saopštenju se ističe da je gradska vlast, koju u Novom Sadu predvodi Srpska napredna stranka (SNS), gurnula u gubitke i firmu koja je godinama unazad stabilno poslovala.\n„U prošloj godini, Javno komunalno preduzeće Vodovod i kanaliazacija potrošilo je mnogo više pare nego što je zaradilo, premda potrošačima isporučuje najskuplju vodu u Srbiji, a deo objašnjenja za porazan bilans leži i u nekontrolisanom zapošljavanju funkcionera i aktivista stranaka koje čine vladajuću većinu u Skupštini grada“, navodi se u saopštenju novosadske DS.\nU njemu se dodaje i da je rukovodostvo Vodovoda, posle više meseci čekanja, odgovorilo na pitanja DS o zapošljavanju i priznalo da su u prve dve godine sadašnje uprave u tom preduzeću zaposlena 134 radnika na neodređeno vreme.\n„Reč je o pripadnicima grupacije koju je lično gradonačelnik Miloš Vučević optuživao za kupovinu glasova na lokalnim izborima 2012. godine, ali mu to nije smetalo da s njima napravi koaliciju i da im kao plen preda u ruke najvažniji tehnički sistem u gradu“, piše u saopštenju novosadskih demokrata.\nTa stranka je gradonačelniku Vučeviću poručila da bi, umesto što „moljaka svoje poslodavce u Beogradu da mu ‘srede’ gostovanje na nekoj od nacionalnih televizija“, kako bi se pred kamerama dodvoravao svom partijskom šefu i hvalisao svojim nepostojećim uspesima, morao da se napokon pozabavi i svojim poslom u Gradskoj kući.\nVodovod odbacio navode\nIz novosadskog Vodovoda danas su odgovorili na kritike demokrata i demantovali navode te stranke. U saopštenju Vodovoda se navodi da je DS, sem iznetih neistina, demonstrirala neznanje i pokazala koliko se ne razume u javni sektor grada.\nU Vodovodu su istakli da je preduzeće poslovalo pozitivno, a da cilj menadžmenta nije da se ostavaruje dobit i da novac leži na računu firme, nego da se iskoristi u investicije i razvoj komunalne infrastrukture.\nU saopštenju se dodaje i da je DS, kritikom zbog zapošljavanja, zanemarila činjenicu da masa zarada u preduzeću nije povećana, „pa samim tim ni poslovanje nije opterećeno ni za jedan dinar više, nego ranije“. Osim toga, dodaje se, izneta je i neistina da se zarade zaposlenih izdvajaju iz budžeta grada, jer se one obezbeđuju iz sopstvenih izvora preduzeća.\nBorel: Sa posebnom zabrinutošću gledamo na politički pluralizam u Srbiji


Ko je kriv za izlivanje nafte?\nNadležni iz „Britiš petroleuma“ i još dve kompanije povezane sa naftnom platformom koja je eksplodirala i potonula u Meksičkom zalivu, međusobno se okrivljuju za nesreću.\nDirektori „Bi Pi-ja“, švajcarske kompanije „Transokean“ i američkog „Halibartona“, danas su svedočili pred senatskim Odborom za energetiku i prirodna bogatstva. Predsednik Upravnog odbora i i predsednik američkog ogranka „Britiš petroleuma“, Lamar Mekej, izjavio je da je njegova kompanija, koja je iznajmila bušotinu, odgovorna za troškove čišćenja istekle nafte, ali je rekao da je „Transokean“ odgovoran za radove na platformi.\nMeđutim, izvršni direktor „Transokeana“ Stiv Njumen tvrdi da su bušenje i konstrukcija bušotine završeni danima pre eksplozije 20. aprila. On je objasnio da je nesreća bila posledica „katastrofalnog oštećenja betona, armature, ili i jednog i drugog“, a da je za to odgovoran „Halibarton“. Predsednik „Halibartona“ Tim Probert je rekao članovima odbora da je njegova kompanija izvršila svoje obaveze u skladu sa uputstvima „Britiš petroleuma“.\nSenator Džef Bingmen, predsednik senatskog odbora, otvorajaću pretres je istakao da je do nesreće došlo zbog „kaskade“ ljudskih, tehnoloških i zakonskih grešaka. Najviše rangirana republikanska članica odbora, Liza Murkovski, saglasila se sa Bingmenom i zatražila poboljšanje sistema da se slične nesreće ne bi ponovile. „Transokean“ je vlasnik bušotine, „Halibarton“ je izveo betonske radove, a „Britiš petroleum“ je iznajmio platformu i odgovoran je za bušotinu.\nU eksploziji je poginulo 11 radnika, a izlivanje nafte preti da izazove ekonomsku i ekološku katastrofu u američkom delu Meksičkog zaliva. Javni pretresi se održavaju i u Nju Orleansu u Lujzijani.\nU međuvremenu, „Bi Pi“ planira da pomoću nove konstrukcije pokuša da zatvori pukotinu iz koje se procenjuje da se dnevno izliva 795 hiljada litara sirove nafte. Nova konstrukcija je manja verzija kupole za prikupljanje dela nafte koja ističe, čije je prošlonedeljno postavljanje bilo neuspešno.\nBela kuća je saopštila da je predsednik Barak Obama odredio sekretara za energetiku Stivena Čua da predvodi tim najviših državnih zvaničnika i naučnika koji odlazi u Hjuston na razgovor sa „Bi Pi-jem“ o izlivanju nafte, koje je kompaniju do sada koštalo 350 miliona dolara. Tom sumom su obuhvaćena i tri i po miliona dolara za isplatu 295 zahteva za obeštećenje za ekonomsku štetu, od ukupno 4700 koliko je do sada uloženo.


Švajcarske kompanije se ne plaše investiranja u Srbiji\nOcenjujući ekonomske odnose Švajcarske i Srbije, ambasador Švajcarske u Srbiji Jean-Daniel Ruch je naglasio da bi bilo pogrešno očekivati da strane investicije samostalno reše sve ekonomske probleme u Srbiji. „Neophdono je da se investiciona klima popravi i za domaće investitore.“\nJednom prilikom ste izjavili da su odnosi Švajcarske i EU jedinstveni, i da se teško njihov primer može primeniti drugde, jer su vrlo intenzivni, što je i omogućilo da se urede bilateralnim sporazumima. U čemu se, po vašem mišljenju, tačno ogleda ta jedinstvenost i kako danas ocenjujete političke i ekonomske odnose Švajcarske i Srbije?\nBaš kao i Švajcarska, Srbija gaji intenzivne veze sa Evropskom unijom. EU je vaš i naš primarni ekonomski partner, kako u pogledu trgovine, tako i u pogledu investicija. Većina srpskih i švajcarskih suseda su države članice EU, u slučaju Švajcarske, samo Lihtenštajn nije. Dakle, ljudski kontakti Srbije i Švajcarske sa EU su bliski, baš zbog velikog broja Srba i Švajcaraca koji žive u EU. Velika razlika između naših država je to što je Srbija kandidat za članicu Evropske unije, što Švajcarska nije. Odnosi između Srbije i EU su zbog toga i jedinstveni, jer Srbija ima zadatak i plan da u budućnosti bude članica EU.\nVeze između Švajcarske I Srbije su uvek bile jake. Oko 200.000 ljudi srpskog porekla žive u Švajcarskoj, a tradicija odlazaka Srba u Švajcarskzu radi obrazovanja, posla ili u druge svrhe je drevna. Dozvolite mi da vas podsetim, da je prva žena Alberta Ajnštajna, Mileva Marić, poreklom iz Novog Sada, jedna od prvih žena koje su studirale matematiku na poznatom Švajcarskom tehničkom univerzitetu u Cirihu. U protekle dve godine, posle uzastopnih predsedavanja OEBSom i kreiranja Švajcarsko srpske trgovačke komore naši odnosi su dobili svežu pozitivnu dinamiku.\nTom prilikom ste i istakli da su Srbiji neophodne strukturne reforme. Da li su u Srbiji preduzete ili se preduzimaju neophodne strukturne reforme?\nPlan koji je predstavio predsednik vlade je dobar plan. Ovaj plan se pozabavio problematikom zakona o radu, propisima u oblasti izgradnje i smanjenjem uloge države u ekonomiji. Ovo su sve dobre namere, a sada moraju da se preduzmu konkretne mere radi njihove implementacije.\nŠvajcarska je od 1999. do 2013. izdvojila 32 miliona evra za podršku energetskom sektoru Srbije. Plan je bio da se godišnje izdvaja po 15 miliona franaka za ulaganja u energetiku, dobro upravljanje i ekonomski razvoj Srbije. Da li je to i ostvareno?\nSvakako. Nova strategija saradnje, koja je bila predstavljena u februaru ove godine, predviđa ulaganje u Srbiju u naredne četiri godine, u vrednosti od 75 miliona švajcarskih franaka. Prioriteti ove investicije su poboljšanje kompetitivnosti srpske ekonomije, razvijanje efikasne vlasti i povećanje energetske efikasnosti i korišćena obnovljive energije. Jedan poseban cilj, za koji lično mislim da je od ključne važnosti, je poboljšanje zapošljavanja kod omladine i time smanjenje stope nezaposlenosti kod mladih. Posle katastrofalnih poplava koje su zadesile Srbiju ovog proleća, Švajcarska je pokazala spremnost da neke od pomenutih resursa preusmeri ka naporima za oporavak i rekonstrukciju pogođenih oblasti.\nNedavno je kompanija Nestle je investirala skoro 1,2 miliona evra u Srbiju. Kako ocenjujete uslove za investiranje u Srbiji?\nŠvajcarske kompanije se ne plaše da investiraju u Srbiji i ne zaziru od toga. Tokom prošlih godina naše kompanije su nepokolebljivo bile među najvećim investitorima u Srbiji, što dokazuje da je Švajcarska pouzdan dugogodišnji partner Srbije. Nepostoji nedoumica da će reforme, o kojima sam govorio, u velikoj meri doprineti poboljšanju investicione klime i pravne sigurnosti u Srbiji, što će takođe, imati pozitivan efekat na potencijalne švajcarske i druge strane investitore.\nŽelim samo da naglasim da bi bilo pogrešno očekivati da strane investicije samostalno reše sve ekonomske probleme u Srbiji. Ono što bi takođe, trebalo da se dogodi to je da se investiciona klima popravi i za domaće investitore.\nTokom 2014. i 2015, Švajcarska i Srbija će jedna za drugom predsedavati Organizacijom za evropsku bezbednost i saradnju – OEBS. Prvi put u istoriji ove organizacije dve zemlje su pripremile zajednički dvogodišnji plan rada. Da li možete da nam predstavite kakv je plan u pitanju?\nZajednički plan rada je javni dokument, koji predviđa niz mera kojima bi se unapredile aktivnosti OEBS-a, u svim sferama njegovog delovanja, prevashodno, u političko-vojnim, ekonomskim sferama i pitanjima životne sredine, poput smanjenja rizika od prirodnih katastrofa. Ovaj dokument će se takoše, baviti i pitanjima civilnog društva i omladine. Baš skoro, početkom jula, je održana konferencija u Beogradu, koja je okupila mlade predstavnike skoro svih zemalja članica OEBS-a. Mladi predstavnici su napisali nacrt plana akcije, koji se bavi pitanjima od važnosti za nove generacije. Posebna pažnja se poklanja problemu nezaposlenosti kod omladine. Kao što znate, ovo nije samo problem koji pogađa Srbiju, već je prisutan i u svim zemljama članicama OEBS-a, od Vankuvera do Vladivostoka!\nPoslovni dijalog između Švajcarske i Srbije\nVučić: Ugovor sa Fijatom neće biti objavljen\n15/04/2022 | 11:25\nPostoji LISTA ČEKANJA za najluksuzniji auto: Čeka se i po 12 meseci


► Bastać: Mogli da izgrade tri vrtića u Beogradu umesto što su dali 225 miliona\nPredsednik beogradske opštine Stari grad Marko Bastać ocenio je danas da je nabavka automobila za potrebe gradskih službi, vrednih više od 225 miliona dinara, "netransparentna" i dodao da su za taj novac mogla biti izgrađena tri vrtića ili obezbeđeni besplatni obroci za sve beogradske đake prvake u trajanju od pet meseci.\n"Te nabavke uvek dobije stranački ortak uz posredovanje iste lizing kuće. Za taj novac mogli su da izgrade tri vrtića ili da obezbede besplatne obroke za sve đake prvake u trajanju od pet meseci. Njima je važnije da obnove vozni park za svoje funkcionere, funkcionerčiće, šefove i šefice", naveo je Bastać, prenela je opština Stari grad.\nPodsećajući da je gradonačelnik Beograda Zoran Radojičić najavio da će posle građevinskih radova na Trgu republike "sve ostati isto", kao i da će saobraćaj biti pušten 1. septembra, a da će svi radovi biti gotovi 20. oktobra, Bastać je upozorio da je razlika "samo u tome što je taj besmisleni projekat popločavanja rasteretio gradski budžet za 922 miliona dinara".\n"Imajući navedeno u vidu, jasno je zašto svi oni zajedno pokušavaju da ospore Ustavom definisano pravo građana da se izjasne o temema značajnim za njihov život. To im neće uspeti, nastavljamo sa izjašnjavanjem građana, ali i sa prikupljanjem informacija o šteti koju je ovaj dvojac sa kormilarom napravio Beograđanima i Beogradu", naveo je predsednik opštine Stari grad.\nNemački proizvođač automobila Folksvagen će u maju, zbog slabe tražnje, na nekoliko dana zaustaviti jedan broj montažnih traka koje tek što su ponovo proradile, javila je kompanija svojim...\nBastać uputio RIK-u zahtev da izbori budu odloženi zbog korone\nPredsednik beogradske opštine Stari grad i potpredsednik opozicione Stranke slobode i pravde Marko Bastać uputio je danas dopis Republičkoj izbornoj komisiji (RIK) u kojoj je zatražio da izbori...


Stiže "Evropsko proleće"\nStiže “Evropsko proleće”\nM. D.\t 8. juna 2016. 07:00\nSeref Oguz, kolumnista turskog dnevnika Sabah tvrdi da posle “Arapskog” dolazi “Evropsko proleće” koje neće svrgavati lidere i destabilizovati države, već će do toga dovesti socijalni zahtevi u novoj klasnoj borbi.\nOguz, koji se smatra bliskim predsedniku Redžepu Tajipu Erdoganu, navodi da Zapad sada plaća visoku cenu sopstvene politike – “ne dirati teroristu dok on ne dira tebe”.\n“Gde bi tačno ovo ‘Evropsko proleće’ moglo da se prelije, teško je reći, ali u vreme kada bi sukob između bogatih i siromašnih mogla da izazove jedna jedina varnica, posledice ovog ‘Evropskog proleća’ mogle bi da budu još tragičnije. ‘Cveće zla’ buja čak i u Nemačkoj, našem bratu po oružju koji i dalje pokušava da nam zabode nož u leđa u Španiji, Poljskoj i Grčkoj. Evropsko proleće će biti drugačije. Da li ce desiti ovog leta ili na zimu, ostaje još da se vidi”, tvrdi Oguz, prenosi srpska redakcija Sputnjika.\nPodseća da u Francuskoj, čija je privreda druga po jačini u EU, poslednje dve nedelje traju socijalni nemiri zbog masovnog protesta protiv reforme postojećeg radnog zakonodavstva, a štrajk je zahvatio celokupni sistem železničog prevoza u toj zemlji.\n“Stop borbi sa bikovima”: Protest u Španiji protiv…\nKolumnista Sabaha tvrdi da se aktuelna dešavanja u Parizu i Briselu mogu nazvati “Evropskim prolećem”.\n“Naravno da može. Još više zbog toga što se oni koji su onomad pokrenuli ‘Arapsko proleće’ sada bude uz ‘drugo proleće’ koje se dešava baš na njihovom pragu”, naveo je on.\nPrema njegovim rečima, “ovo ‘proleće’ nije isto kao ono koje je destabilizovalo druge države sa ciljem svrgavanja njihovih lidera koji nisu bili dovoljno poslušni prema Zapadu”. Po njemu se sada “u potpunosti radi o socijalnim zahtevima i novoj klasnoj borbi”.\n“Kao bumerang koji dolazi da udari one koji su ga i bacili, plamen koji je buknuo u Egiptu kako bi se smenila tamošnja vlast sad može da se razbukti u Parizu. Kada su teroristi ubijali u našem regionu, Zapad nije smatrao da je to nije nešto o čemu vredi brinuti, ali kada se suočio s istim u svom domu, to sada naziva napadom na celokupnu ljudsku rasu“, naglasio je Oguz.\nPo Oguzu, “terorizam, izazvan tenzijama između onih koji imaju i onih koji nemaju zbog nejednakosti koje je donela globalna kriza, sada je na ulicama Pariza”.


RTS :: Dokazali smo da imamo sluha za našu decu - još jedan uspešan Teleton RTS-a\nVesti Dokazali smo da imamo sluha za našu decu - još jedan uspešan Teleton RTS-a\nsreda, 25. maj 2016, 15:04 -> 18:20\nTokom devetog Teletona RTS-a, koji je održan 24. maja, od početka direktnog TV prenosa do ponoći ostvareno je 9.955 poziva humanitarnog telefonskog broja i poslato 47.788 SMS poruka! Ponovo smo dokazali humanost na delu i spremnost da nesebično udružimo snage sa ciljem da pomognemo unapređenje zdravlja naše dece.\nRadio-televizija Srbije je zajedno sa Blic fondacijom i uz podršku Ministarstva zdravlja Republike Srbije, u utorak 24. maja organizovala humanitarni kontakt šou program Teleton, uz direktan TV prenos na Prvom i Satelitskom programu i preko interneta, putem sajta RTS-a.\nCilj devetog Teletona RTS-a bila je podrška akciji "Srce za decu" Blic fondacije, za opremanje porodilišta u Srbiji aparatima za dijagnostiku sluha novorođenčadi.\nKompanije Telekom, Er Srbija, Skijališta Srbije, Telenor i Mozzart već su pomogle akciju "Srce za decu" a tokom emisije Teleton RTS- a u utorak uveče, donacije su uručili i predstavnici "SMATSA" (40.000 evra), kompanija DIS (milion dinara) i "Delamonde"(milion dinara).\nU dva TV studija - gotovo petsto učesnika devetog Teletona RTS-a\nPo tradiciji, i ovom Teletonu RTS- a odazvao se veliki broj uglednih ličnosti Srbije spremnih da lično podrže i učestvuju u još jednoj humanitarnoj inicjativi od nacionalnog značaja. Sa građanima Srbije iz RTS- ovog Studija 8 u Košutnjaku je putem telefona razgovaralo više od 120 eminentnih javnih ličnosti naše zemlje.\nTokom dva i po sata TV programa, odgovarali su na telefonske pozive gledalaca a svaki poziv i SMS poruka predstavljali su direktnu donaciju akciji. Ukupna cena svakog poziva je bila 100 dinara, koliko je iznosio i svaki minut telefonskog razgovora sa gostima emisije Teleton. Ukupna cena SMS poruka je takođe 100 dinara.\nIzmeđu ostalih, gledaoci devetog Teletona RTS- a razgovarali su sa: Zdravkom Šotrom, Minjom Subotom, Danicom Maksimović, Vanjom Grbićem, Svetlanom Cecom Ražnatović, Gordanom Kičićem, Ivanom Ivanovićem, Emirom Bekrićem, Dejanom Stankovićem, Majom Odžaklijevskom, Dušanom Borkovićem, Mimom Karadžićem, Neletom Karajlićem, Lazarem Ristovskim, Gocom Tržan, Bogdanom Obradovićem, Tamarom Dragičević, Jelenom Jovičić, Biserom Veletanlić, Miloradom Mandićem Mandom, Sergejem Ćetkovićem, Ljubišom Samardžićem, Lenom Kovačević, Arnoom Gujonom, Jovanom Joksimović, Zoranom Kalezićem, Miloradom Milinkovićem, omiljenim TV licima Javnog medijskog servisa Srbije, predstavnicima Blic fondacije kao i sa mnogim drugim renomiranim ličnostima iz političkog i javnog života Srbije.\nU muzičkom delu programa, koji je realizovan iz RTS-ovog Studija 9, uz afirmisane vokalne soliste učestvovalo je i oko trista članova ansambala, orkestara i horova Muzičke produkcije RTS- a. Najpopularnije kompozicije svih žanrova, izvodili su u novim aranžmanima: Ivana Peters, Leontina Vukomanović, Mari Mari, Snežana Đurišić, Ana Bekuta, Merima Njegomir, Predrag Živković Tozovac, Aleksandar Ilić, Radiša Urošević, Bane Mojićević, Sanja Vučić ZAA i mnogi drugi.\nTokom emisije su emitovani i TV prilozi - ispovesti roditelja čijoj deci nisu na vreme dijagnostikovane smetnje sa sluhom.\nTV domaćini Teletona RTS-a bili su: Dušica Spasić, Rada Đurić, Dragana Kosjerina, Marija Veljković Milovanović, Vladimir Jelić, Dejan Pantelić, Žika Nikolić, Miloš Krivokapić i Branko Veselinović.\n"Što se budemo bolje čuli, bolje ćemo se i razumeti" poručio je gledaocima Teletona RTS- a, Zvonimir Đukić frontmen grupe "Van Gog" i jedan od individualnih donatora akcije "Srce za decu".\nRadio- televizija Srbije i "Blic fondacija" zahvaljuju svima koji su podržali akciju.\nJoš jedan Teleton RTS-a uspešno je realizovan!\nKako se odvijao deveti Teleton, "iz minuta u minut", možete pročitati ovde


Barencovo more- novi izvor ruskog gasa - Bizlife.rs\nBarencovo more- novi izvor ruskog gasa\n08:48 Beograd, 10/05/2013\nGasprom će uskoro krenuti u istraživanje četiri gasna polja u severnom Barencovom moru gde se procenjuju rezerve od oko 1,8 biliona kubika gasa. Rusija je, inače, tokom 2012. godine, na osnovu zvaničnih statističkih podataka, proizvela 655 milijardi kubnih metara prirodnog gasa.\nDržavna gasna kompanija će do 2018. godine platiti oko 290 miliona dolara za prava da istražuje polja, navodi se u Dekretu, objavljenom na sajtu vlade.\nRuske kompanije Gasprom i Rosnjeft su jedine kompanije koje imaju plava da rade na ruskom arktiku. Tokom prošlog meseca objavljeno je da je Gasprom podneo prijave za 20 gasnih polja na Arktiku.\nDo sada nijedna kompanija nije počela potragu za naftom ili gasom na Arktiku, mada obe planiraju da započnu putem zajedničnog poduhvata sa stranim kompanijama. Ekološle grupe se, međutim, protive planovima bušenja na Arktiku, govoreći da tehnologije koje trenutno imamo na raspolaganju nisu bezbedne za bušenja pod ledom.\nRusko Ministarstvo za ekonomski razvoj navodi u svom izveštaju da će konkurencija od izvoza severnoameričkog gasa iz škriljaca primorati Gasprom da do 2016. godine snizi svoje izvozne cene.\nIstovremeno se očekuje i da će cene sirove nafte u 2016.- 2017. godini pasti na 90 do 95 dolara po barelu.\nNa osnovu procene Ministarstva za ekonomski razvoj cene ruskog gasa u Evropi do 2016. godine postepeno će opasti na 329 dolara za 1.000 kubnih metara. Trenutno, prosečna cene Gaspromovog gasa u Evropi je 399,9 dolara za 1.000 metara kubnih, na osnovu izveštaja.\nPoređenja radi, cena gasa na američkoj berzi je 157 dolara za 1.000 kubnih metara a spot cena na engleskoj berzi oko 363 dolara za 1.000 kubika.\nRusko Ministarstvo za ekonimski razvoj očekuje da prosečne cene gasa na izvoznim tržištima Gasproma do 2014. godine dostignu vrhunac od 411 dolara za 1.000 kubnih metara. Međutim, početkom 2015. godine u Ministarstvu predviđaju da će troškovi proizvodnje nekonvencionalnog gasa u SAD opasti i da će se obim proizvodnje povećati.


Odluka EU da ne otvori poglavlja sa Srbijom sramna i neprihvatljiva\n„Takva odluka je sramna, neshvatljiva i ponižavajuća za Srbiju, ona je rezultat političke namere da se zaustavi ili uspori evropski put Srbije. Ona je otvoreni politički pritisak na Srbiju da odustane od svoje jasne politike zaštite državnih interesa“, navodi se u saopštenju.\nDačić je istakao da je Srbija ispunila sve što se od nje tražilo u procesu pregovaranja sa EU i pozvao Uniju da „prekine sa tragikomičnim objašnjenjima da nas blokiraju Hrvatska i Velika Britanija“.\n„Ne, nas blokira EU, jer me niko ne može ubediti da cela EU nije uticajnija od Hrvatske. Uostalom, ako će Hrvatska kao zemlja koja je počinila genocid nad Srbima u ustaškoj fašističkoj NDH u kojoj se još prolama fašistički pozdrav, i kao zemlja koja je proterala više od 200 hiljada Srba u akciji Oluja vršeći etničko čišćenje, biti ta koja će biti merilo za ulazak u EU, onda se sa pravom postavlja pitanje idemo li u pravom smeru“, navodi se u saopštenju.\nOn je dodao da je današnja odluka EU neprihvatljiva za Srbiju i da će predložiti premijeru Aleksnadru Vučiću da održi hitne konsultacije o daljim potezima u oblasti spoljne politike uoči Pariskog samita 4. jula na kojem bi trebalo da se okupe lideri zemalja regiona.